01000622304970012 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 62 

23 Απριλίου 1997 



ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

68 Ρύθμιση θεμάτων εκπαίδευσης αστυνομικού προ¬ 


σωπικού και συναφή θέματα. 1 

69 Τοποθετήσεις, μεταθέσεις, αποσπάσεις και λοιπές 
μετακινήσεις του αστυνομικού προσωπικού. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 68 (ΐ) 

Ρύθμιση θεμάτων εκπαίδευσης αστυνομικού προσωπι¬ 
κού και συναφή θέματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 4,5 παρ. 4 και 7 παρ. 
2 του Ν. 2226/1994 «Εισαγωγή, εκπαίδευση και μετεκπαί¬ 
δευση στις Σχολές της Αστυνομικής Ακαδημίας και στο 
Τμήμα Ανθυποπυραγών της Πυροσβεστικής Ακαδημίας 
και άλλες διατάξεις» (Α' 122). 

2. Τις διατάξεις του άρθρου 11 παρ. 1, εδάφια α', στ' και 
ζ' του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως αντικαταστάθηκε με το άρθρο 1 
παρ. 1 του Ν. 1590/1986 (Α' 49). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση των κανονστικών διαταγμά¬ 
των και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α' 36). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε μετο άρθρο 27του Ν. 2081/1992 (Α' 154). 

5. Την υπ’ αριθμ. 1107147/1239/0006/4.10.1996 (Β' 
922/7.10.96) απόφαση του Πρωθυπουργού και του Υ¬ 
πουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

7. Την υπ' αριθμ. 133/1997 γνωμοδότηση του Συμβουλί¬ 


ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

Άρθρο 1 

Το άρθρο 1 του Π.Δ. 352/1995 (Α' 187) αντικαθίσταται 
ως εξής: 

«Άρθρο 1 

Αποστολή 

Η Σχολή Αστυφυλάκων είναι Ανωτέρα Σχολή υπερδιε- 
τούς κύκλου σπουδών, έχει ως αποστολή την εκπαίδευση 
των δοκίμων αστυφυλάκων και αποβλέπει στην άρτια ε¬ 
παγγελματική κατάρτιση και την κατάλληλη σωματική και 
ψυχική προετοιμασία των εκπαιδευομένων, ώστε να κα¬ 
ταστούν ικανοί αστυνομικοί και ανακριτικοί υπάλληλοι. 

Άρθρο 2 

Μαθήματα 

Στο άρθρο 45 του Π.Δ. 352/1995 και από τα μαθήματα 
χωρίς βαθμό του 2ου έτους καταργείται το με αύξοντα α¬ 
ριθμό 10 «Μηχανολογία - οδήγηση Οχημάτων» και ανα- 
ριθμούνται, αντίστοιχα, τα με αύξοντα αριθμό 11 και 12 
μαθήματα ως εξής: «10. Ασκήσεις Πυκνής Τάξεως» και 
«11. Σωματική Αγωγή - Αθλητισμός». 

Άρθρο 3 

Το άρθρο 15 του Π.Δ. 302/1993 (Α' 133) αντικαθίσταται 
ως εξής: 

«Άρθρο 15 

Εφοδιασμός με υπηρεσιακή άδεια οδήγησης των δοκί¬ 
μων αστυφυλάκων 

Οι δόκιμοι αστυφύλακες που κατέχουν άδεια οδήγη¬ 
σης, αλλά δεν κατέχουν πιστοποιητικό επαγγελματικής ι- 
κανότητος οδηγού, μπορεί να εφοδιάζονται με υπηρεσια¬ 
κή άδεια οδήγησης, κατά τη διάρκεια φοίτησής τους στη 
Σχολή, εφαρμοζόμενων αναλόγως των διστάξεωντου πα¬ 
ρόντος, με τη διαφοροποίηση ότι η εξέταση αυτών μπορεί 
να γίνει και στις εγκαταστάσεις της Σχολής Αστυφυλά¬ 
κων». 

Αρθρο 4 

Προαγωγή στο βαθμό του Αρχιφύλακα 

Η διάταξη της παραγράφου 2 του άρθρου 1 του Π.Δ. 

209/1995 (Α' 111) έχει εφαρμογή και για τους Αστυφύλα¬ 
κες πτυχιούχας ΚΑΤΕΕ - ΚΑΤΕ. 

Αρθρο 5 

Τροποποίηση διατάξεων του Π.Δ. 190/1996 (Α 153) 

1 Η παράγραφος4του άρθρου 19του Π.Δ. 190/1996α¬ 
ντικαθίσταται ως εξής: , 

«4. Οι ευδοκίμως αποφοιτούντες απο το Τμήμα Επαγ¬ 
γελματικής Μετεκπαίδευσης Επιτελών - Στελεχών φέ¬ 
ρουν στη στολή τους διακριτική μεταλλική κονκάρδα, 
στην οποία απεικονίζονταιτο σύμπλεγματου εμβλήματος 
του Σώματος της Ελληνικής Αστυνομίας και τηςσημαιας 
υε το σταυρό και αναγράφονται οι φράσεις: «ΕΥ ΛΟΙ ι- 
ΖΕΣΘΑΙ, ΛΕΓΕΙΝ ΚΑΛΩΣ, ΠΡΑΤΤΕΙΝ ΑΔΕΙ». Την ίδια κον¬ 
κάρδα μπορεί να φέρουν και όσοι αξιωματικοί αποφοίτη¬ 
σαν ευδόκιμα από το Τμήμα Επαγγελματικής Μετεκπαί¬ 
δευσης Αστυνόμων Β' ή δεν φοίτησαν σ' αυτό για 
υπηρεσιακούς λόγους και χωρίς δική τους υπαιτιότητα» 

2 Η παράγραφος 2 του άρθρου 33 του ίδιου του 

Δ/τος αντικαθίσταται ως εξής: 

«2. Οι υποψήφιοιπου εισάγονται με εξετάσεις, εξετάζο¬ 
νται γραπτά καιπροφορικά στην ύλη που διδάσκεται στην 
τάξη της Β' βαθμίδας της αντίστοιχης γλώσσας, Κατα τα 
λοιπά εφαρμόνται ανάλογα οι διατάξεις των παραγρα¬ 
φών 2, 3, 4 δεύτερο εδάφιο και 5 του προηγουμένου άρ¬ 
θρου, με τη διαφοροποίηση ότιτο όριο ηλικίας αυξάνεται 
κατά ένα (1) έτος και καθορίζεται στο 37ο για τους αστυ¬ 
νομικούς και στο 41ο για τους πολιτικούς υπάλληλους», 

3. Η παράγραφος 1 του άρθρου 49τσυ ιδίου Π. Δ/τος α¬ 
ντικαθίσταται ως εξής: , 

„1 η διακοπή φοίτησης των σπουδαστών των Τμημά¬ 
των Επαγγελματικής Μετεκπαίδευσης Επιτελών - Στελε¬ 
χών και των Ανθυπαστυνόμων, ως και του Τμήματος _ε- 
νων Γλωσσών, γίνεται στις περιπτώσεις που προβλεπο- 
νται στα άρθρα 20 παρ. 1 , 27 παρ. 2 και 38 παρ. 1 του 
παρόντος αντίστοιχα. Για τον υπολογισμό του χρονου α¬ 
πουσίας που συνιστά λόγο διακοπής της φοίτησης των 
μετεκπαιδευομένων δεν λαμβάνονται υπόψη ο χρονος α¬ 
πουσίας προκειμένου να εμφανισθούν ως μάρτυρες ενώ¬ 
πιον οποιουδήποτε δικαστηρίου ή ανακριτικής αρχής, με¬ 
τά από νόμιμη κλήτευσήτους, καθώς και ο χρόνος απου¬ 
σίας λόγω ειδικής άδειας για την εκπλήρωση των 
συνδικαλιστικών τους υποχρεώσεων, σύμφωνα με τις 
διατάξεις της παρ. 8του άρθρου 30ατου Ν. 1264/1982, ό¬ 
πως προστέθηκε με το άρθρο 1 του Ν. 2265/1994». 


Άρθρο 6 

Μεταβατικές διατάξεις 

1. Όσοι έκτων επιτυχόντων στη Σχολή Αρχιφυλάκων, με 
βάση τις διατάξεις των Π.Δ. 362/1986, Π.Δ. 496/1987 και 
Π δ. 585/1987, δεν φοίτησαν σ’ αυτή για λογους ανεξαρ¬ 
τήτους της θελήσεώς τους, και ανακύπτει ανάγκη φοίτη¬ 
σής τους στην εν λόγω Σχολή, σε συμμόρφωση προς α¬ 
πόφαση Διοικητικού Δικαστηρίου, καλούνται για φοίτηση 
στη Σχολή Μετεκπαίδευσης και Επιμόρφωσης της Ελλη¬ 
νικής Αστυνομίας σύμφωνα με τις διατάξεις του άρθρου 
20 του Π.Δ. 209/1995 και μετά την ευδόκιμη αποφοίτηση 
τους ονομάζονται Αρχιφΰλακες Παραγωγικής Σχολής ε¬ 
ντασσόμενοι τελευταία και ανάλογα με την μεταξύ τους 
βαθμολογία επίδοσης στην επετηρίδα των συνάδελφων 
τους της εκπαιδευτικής σειράς, της οποίας την εκπαίδευ¬ 
ση δεν παρακολούθησαν. 


2. Όσοι από τους Ανθυπαστυνόμους και Αρχιφύλακες 
που υπάγονται στις διατάξεις της παραγράφου 4 του άρ¬ 
θρου 33 του Ν. 2168/1993 (Α' 147), δεν φοίτησαν στην κα- 
ταργηθείσα με τις διατάξεις της παραγράφου 1 του άρ¬ 
θρου 7του Ν. 2226/1994 (Α' 122) Σχολή Αρχιφυλάκων, κα¬ 
λούνται για φοίτηση στη Σχολή Μετεκπαίδευσης και 
Επιμόρφωσης της Ελληνικής Αστυνομίας, σύμφωνα με 
τις διατάξεις του άρθρου 20 του Π.Δ. 209/1995. Η Σχολή 
Μετεκπαίδευσης και Επιμόρφωσης θεωρείται, για τη συ¬ 
γκεκριμένη περίπτωση, ως Παραγωγική Σχολή. 

3. Η διάταξη της προηγούμενης παραγράφου, εφαρμό¬ 
ζεται και για όσους, μέχρι την έναρξη ισχύος του Ν. 
2226/1994 (Α' 122), είχαν προοχθεΐ στο βαθμό του Αρχι- 
φύλακα ή Ανθυπαστυνόμου βάσει των διατάξεων του Ν. 
36/1946 και του Π.Δ. 144/1991 (Α' 59) (επ’ ανδραγαθία), 
καθώς και του άρθρου 48 παρ. 9 του Ν. 1481/1984 (Ολυ- 
μπιονίκες). Μετά την ευδόκιμη αποφοίτησή τους εντάσ¬ 
σονται τελευταίοι στην επετηρίδα των ομοιοβάθμων συ¬ 
ναδέλφων τους της Παραγωγικής Σχολής που απέκτησαν 

το βαθμότο ίδιο ημερολογιακό έτος και ανάλογα με τη με¬ 
ταξύ τους επίδοση. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 18 Απριλίου 1997 

Ο ΠΡΟΕΛΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 69 (2) 

Τοποθετήσεις, μεταθέσεις, αποσπάσεις και λοιπές μετα¬ 
κινήσεις του αστυνομικού προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: , α , 

1 Τις διατάξεις του άρθρου 11 παρ. 1 εδαφ. δ, στ και υ 
του Ν 1481/1984 (Α'-152), όπως ανπκαταστάθηκε με το 
άρθρο 1 παρ. 1 του Ν. 1 590/1986 (Α'-49). 

2. Τις διοτάξεις του άρθρου 29Α του ν. 1558/1985 «Κυ- 

βέρνηση και Κυβερνητικά Όργανα», όπως προστέθηκε με 

το άρθρο 27 του Ν. 2081/1992 (Α'-154) 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού 

4 Την υπ’ αριθ. 132/1997 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 


Άρθρο 1 

Γενικές διατάξεις 

Οι αστυνομικοί τοποθετούνται και μετατίθενται μόνο σε 

κενές οργανικές θέσεις του βαθμού τους. Κατεξαίρεση 
μπορεί να τοποθετούνται και μετατίθενται σε οργανικές 
θέσεις του αμέσως ανωτέρου βαθμού, εφόσον δεν είναι 
δυνατή η πλήρωση αυτών με αστυνομικούς του προβλε- 
πομένου βαθμού. Σε όλως εξαιρετική περίπτωση αξιωμα¬ 
τικός δύναται να υπηρετήσει, ύστερα από αιτιολογημένη 
απόφαση του αρμοδίου οργάνου, σε οργανική θέση αμέ¬ 
σως κατώτερη του βαθμού του, εφόσον εξυπηρετείται το 
υπηρεσιακό συμφέρον. 

Άρθρο 2 
Έννοια όρων 
Για την εφαρμογή του παρόντος: 

1. Ως τόπος συμφερόντων του αστυνομικού θεωρείται 
ο Δήμος ή η Κοινότητα της επιλογής του, με την επιφύλα¬ 
ξη των διατάξεων περί εντοπιότητας, εφόσον ο τόπος αυ¬ 
τός αποτελεί έδρα αστυνομικής Υπηρεσίας και περιλαμ¬ 
βάνεται μεταξύ των κατωτέρω περιοριστικά αναφερόμε- 
νων τόπων: 

α. Του τόπου γέννησης ή πολιτογράφησης ή εγγραφής 
στα δημοτολόγια του ιδίου ή της συζύγου του ή του πλη- 
σιέστερου προς αυτόντόπου. 

β. Του τόπου στον οποίο υπηρετεί ο ίδιος ή εργάζεται 
ο/η σύζυγος. 

γ. Του τόπου στον οποίο έχει ιδιόκτητη κατοικία ο ίδιος 
ή ο/η σύζυγός του ή διαμένουν οι γονείς του. 

2. Ως περιοχή μετάθεσης θεωρείται η περιφέρεια κάθε 
Γενικής Αστυνομικής Διεύθυνσης ή Αστυνομικής Διεύ¬ 
θυνσης. 

3. Ως αυτός τόπος θεωρείται: 

α. Η ίδια πόλη ή κωμόπολη που εδρεύει η Αστυνομική Υ¬ 
πηρεσία. 

β. Η περιφέρεια της Γενικής Αστυνομικής Διεύθυνσης 
Αττικής εκτός των Υπηρεσιών που εδρεύουν σε νησί και 
των πόλεων: Ασπροπύργου, Μεγάρων, Ελευσίνας, Μάν¬ 
δρας, Κινέπας, Βιλλίων, Φυλής, Καπανδριτίου, Ωρωπού, 
Μαλακάσας, Καλάμου, Αυλώνα, Μαραθώνα, Νέας Μά- 
κρης, Ραφήνας, Αρτέμιδας, Σπάτων, Κορωπίου, Μαρκο- 
πούλου, Πόρτο Ράφτη, Καλυβιών, Κερατέας, Λαυρίου, Α- 
ναβύσσου και Σαρωνίδας. 

γ. Η περιφέρεια της Γενικής Αστυνομικής Διεύθυνσης 
Θεσσαλονίκης εκτός των πόλεων: Ζαγκλιβερίου, Σοχού, 
Κουφαλίων, Ασπροβάλτας, Σταυρού, Λαγκαδικίων, Νέας 
Απολλωνίας, Μαδύτου, Αρεθούσας, Ξυλοπόλεως, Α¬ 
σκού, Προφήτου, Χαλάστρας και Λαγκαδά. 

4. Ως υπηρεσιακά κριτήρια νοούνται εκείνα που συνδέ¬ 
ονται με υπηρεσιακές ανάγκες, όπως η προϋπηρεσία σε 
ορισμένες Υπηρεσίες, η εμπειρία, οι ειδικές γνώσεις, η υ¬ 
πηρεσιακή απόδοση και η πειθαρχικότητα. Ως κοινωνικά 
κριτήρια νοούνται ιδίως η προτίμηση του ενδιαφερομέ¬ 
νου, η οικογενειακή του κατάσταση, η συνυπηρέτηση, οι 
λόγοι υγείας και οι σπουδές του ιδίου ή μέλους της οικο¬ 
γένειας του. 

5. Ως μέλη της οικογένειας του αστυνομικού θεωρού¬ 
νται η σύζυγος και τα άγαμα παιδιά μέχρι ηλικίας 20 ετών 
ή μέχρι ηλικίας 25 ετών, εφόσον φοιτούν σε σχολές τρι¬ 
τοβάθμιας εκπαίδευσης της φοίτησης βεβαιούμενης με 
πιστοποιητικό της οικείας Σχολής, καθώς και τα ανίκανα 
για εργασία άγαμα παιδιά ανεξάρτητα από το όριο ηλι¬ 
κίας. Η αναπηρία και η ανικανότητα για εργασία βεβαιώ¬ 
νεται με πιστοποιητικό Κρατικού Νοσοκομείου και γνω¬ 


μάτευση της Ανωτάτης Υγειονομικής Επιτροπής του Σώ¬ 
ματος. 

6. Ως Υπηρεσίες δυσμενούς διαβίωσης θεωρούνται οι 
παρακάτω Υπηρεσίες: 

α. Αστυνομικά Τμήματα: Εχίνου - Ξάνθης, Φιλλύρας - 
Ροδόπης, Δικαίων- Ορεστιάδος, Ορμενίου - Ορεστιάδος, 
Σαμοθράκης - Αλεξανδρούπολης, Σιδηρονέρου - Δρά¬ 
μας, Αγ. Γερμανού - Φλωρίνης, Κρυσταλλοπηγής - Φλω- 
ρίνης, Νεστορίου - Καστοριάς, Πολυνερίου - Γρεβενών, 
Κηπουρείου - Γρεβενών, Δελβινακίου - Ιωαννίνων, Πυρ- 
σόγιαννης - Ιωαννίνων, Πραμάντων - Ιωαννίνων, Φουρνάς 

- Ευρυτανίας, Κερασοχωρίου - Ευρυτανίας, Λιβαδιού - 
Λάρισας, Μεγίστης - Δωδεκανήσου, Σύμης - Δωδεκανή- 
σου, Αγ.Κυρήκου - Σάμου, Αγίου Όρους - Χαλκιδικής, Χώ¬ 
ρας Σφακίων - Χανίων, Παξών - Κερκύρας, Κιθήρων - Πει¬ 
ραιά και Εμπεσού - Ακαρνανίας. 

_ β Αστυνομικοί Σταθμοί: Μέδουσας - Ξάνθης, Κοτύλης - 

- άνθης, Ωραίου - πάνθης, Μύκης - Ξάνθης, Γέρακα - Ξάν¬ 
θης, Σατρών- Ξάνθης, Ραγάδας - Ροδόπης, Οργάνης - Ρο¬ 
δόπης, Κέχρου - Ροδόπης, Σιδηρού - Αλεξανδρούπολης, 
Μικρού Δερείου - Αλεξανδρούπολης, Μεγάλου Δερείου - 
Αλεξανδρούπολης, Μαρασίων - Ορεστιάδας, Λακκώμα¬ 
τος - Αλεξανδρούπολης, Ψαράδων - Φλωρίνης, Αντάρτι¬ 
κού - Φλωρίνης, Ακρίτα - Φλωρίνης, Νυμφαίου - Φλωρί¬ 
νης, Αυγής - Καστοριάς, Επταχωρίου - Καστοριάς, Διπο- 
ταμίας - Καστοριάς, Μακροχωρίου - Καστοριάς, 
Πενταλόφου - Κοζάνης, Κρανέας - Γρεβενών, Αγ. Θεοδώ¬ 
ρων - Γ ρεβενών, Καστανής - Ιωαννίνων, Διστράτου - Ιωαν¬ 
νίνων, Κεφαλοχωρίου - Ιωαννίνων, Αγ. Παρασκευής - Ιω¬ 
αννίνων, Σκουληκαριάς - Άρτας, Οθωνών - Κερκύρας, 
Δάφνης - Χαλκιδικής, Βατοπεδίου - Χαλκιδικής, Μεγίστης 
Λαύρας - Χαλκιδικής, Ζωγράφου - Χαλκιδικής, Πρασινά¬ 
δας - Δράμας, Αγ. Τριάδος - Ευρυτανίας, Αγράφων - Ευ¬ 
ρυτανίας, Γραννίτσας - Ευρυτανίας, Αθαν. Διάκου - Φωκί¬ 
δας, Αρτοτίνας - Φωκίδας, Πλατάνου - Αιτωλίας, Αγ. Ευ¬ 
στρατίου - Λέσβου, Καροπλεσίου - Καρδίτσης, 
Καταφύτου - Τρικάλων, Ανθηρού - Καρδίτσης, Πετρίλου - 
Καρδίτσης, Βραγκιανών - Καρδίτσης, Γαρδικίου - Τρικά¬ 
λων, Κομίτου - Εύβοιας, Αντικυθήρων- Πειραιώς, Ανάφης 

- Κυκλάδων, Σίκινου - Κυκλάδων, Φολεγάνδρου - Κυκλά¬ 
δων, Κουφονησίων- Κυκλάδων, Φούρνων-Σάμου, Ραχών 

- Σάμου, Ευδήλου - Σάμου, Οινουσσών - Χίου, Ψαρών - Χί¬ 
ου, Τήλου - Δωδεκανήσου, Λειψών - Δωδεκανήσου, Απε- 
ρίου - Δωδεκανήσου, Αρκάσας - Δωδεκανήσου, Διαφανΐ- 
ου - Δωδεκανήσου, Κάσου - Δωδεκανήσου, Μεσοχωριού 

- Δωδεκανήσου και Νισύρου - Δωδεκανήσου. 

γ. Αστυνομικά Φυλάκια: Βροντερού-Φλωρίνης, Γαύδου 

- Χανίων, Αγ. Άννης - Χαλκιδικής, Αγ. Παντελεήμονος - 
Χαλκιδικής, Αγαθονησίου - Δωδεκανήσου και Ψερίμου - 
Δωδεκανήσου. 

Άρθρο 3 

Αντικειμενικά κριτήρια 

1, Η προτεραιότητα στις μεταθέσεις των αστυνομικών 
μέχρι και του βαθμού του Αστυνόμου Β' από μία περιοχή 
μετάθεσης σε άλλη καθορίζεται από τον αριθμό των μο¬ 
νάδων (μορίων) που συγκεντρώνει ο αστυνομικός με βά¬ 
ση τα ακόλουθα αντικειμενικά κριτήρια: 

α. Της απόστασης της Υπηρεσίας που υπηρετεί από τον 
τόπο συμφερόντων του. 

β. Των ετών υπηρεσίας και προϋπηρεσίας του σε ορι¬ 
σμένες Υπηρεσίες. 

γ. Της οικογενειακής του κατάστασης. 

Σε περίπτωση συγκέντρωσης ίσου αριθμού μορίων, 
προηγείται ο ανώτερος ή αρχαιότερος για κάθε κατηγο- 
ρία. 

2. Για κάθε ένα από τα ανωτέρω κριτήρια καθορίζεται ο 
ακόλουθος αριθμός μορίων: 

α. Ο αστυνομικός, από την έναρξη ισχύος του παρό¬ 
ντος, ανάλογα με τη χιλιομετρική απόσταση της έδρας 
της Υπηρεσίας, στην οποία υπηρετεί, από τον τόπο συμ¬ 
φερόντων του, για κάθε έτος παραμονής του σ αυτή, λαμ¬ 
βάνει τον ακόλουθο αριθμό μορίων: 

(1) Στον τόπο συμφερόντωντου και 

μέχρι 15 χλμ. 0 μόρια 

{2} Από 16-100 χλμ. 1 μόριο 

(3) Από 101-600 χλμ. για κάθε 100 χλμ., επιπλέον 1 μοριο 

(4) Από 601 και άνω, επιπλέον 2 μόρια 

Οι θαλάσσιες αποστάσεις υπολογίζονται στο τριπλά¬ 
σιο. 

Ο χρόνος απόσπασης αστυνομικού στο εξωτερικό, κα¬ 
θώς και ο χρόνος φοίτησής του στις Παραγωγικές Σχο¬ 
λές, στο Τμήμα Επαγγελματικής Μετεκπαίδευσης Ανθυ- 
παστυ νό μων (Τ. Ε. Μ. Α.) και στις Υπηρεσίες των εδαφίων γ' 
και δ' του άρθρου 4 του παρόντος λογίζεται, για το διά¬ 
στημα αυτό, ως διανυθείς στον τόπο συμφερόντωντου. 

β. Γιαταέτη υπηρεσίας και προϋπηρεσίας σε ορισμένες 
Υπηρεσίες ο αστυνομικός λαμβάνει τον ακόλουθο αριθμό 
μορίων: 

(1) Για κάθε έτος υπηρεσίας από την ημερομηνία κατά¬ 
ταξης, ένα (1) μόριο. 

(2) Για κάθε έτος υπηρεσίας, από την έναρξη ισχύος του 
παρόντος, σε Υπηρεσίες δυσμενούς διαβίωσης, επιπλέον 
δύο (2) μόρια. 

(3) Για κάθε έτος υπηρεσίας, από τηνέναρξη ισχύος του 
παρόντος, σε μια από τις Αστυνομικές Διευθύνσεις. Κυ¬ 
κλάδων, Δωδεκανήσου, Σάμου, Χίου, Λέσβου, Καστο¬ 
ριάς, Αλεξανδρούπολης, Ορεστιάδας, Φλώρινας, Ροδό¬ 
πης, Ξάνθης και Κεφαλληνίας, επιπλέον δύο (2) μόρια, ε¬ 
φόσον δεν συμπίπτει με τον τόπο συμφερόντωντου. 

γ. Για την οικογενειακή κατάσταση ο αστυνομικός λαμ¬ 
βάνει τον ακόλουθο αριθμό μορίων: 

(1) Έγγαμος χωρίς τέκνα, πέντε (5) μόρια. 

(2) Έγγαμος με ένα τέκνο, επτά (7) μόρια. 

(3) Έγγαμος με δύο τέκνα, έντεκα (11) μόρια. 

(4) Έγγαμος με τρία τέκνα, δέκα επτά (17) μόρια. 

(5) Για κάθε έτος υπηρεσίας, από την έναρξη ισχύος του 
παρόντος, μακράν του τόπου εργασίας του συζύγου, σε 
δημόσιο ή ιδιωτικό φορέα που πιστοποιείται με βεβαίωση 
της οικείας Υπηρεσίας ή του αρμόδιου ασφαλιστικού φο¬ 
ρέα, επιπλέον πέντε (5) μόρια, εφόσον ο τόπος αυτός α¬ 
πέχει πέραν των 30 χλμ. απάτην έδρα της Υπηρεσίας του 
αστυνομικού, συμπίπτει με τον τόπο συμφερόντων του 
και έχει υποβληθεί αίτηση μετάθεσης για τον τόπο αυτό. 

3. Για τον υπολογισμό των ετών υπηρεσίας του αστυνο¬ 
μικού και των ετών προϋπηρεσίας του σε ορισμένη Υπη¬ 
ρεσία θεωρείται ότι αυτός υπηρετεί στο Σώμα ή στην Υ¬ 
πηρεσία αυτή μέχρι την 31η Αυγούστου του έτους υπο¬ 
βολής της αίτησης μετάθεσης. Το μικρότερο του 
εξαμήνου χρονικό διάστημα δεν λαμβάνεται υπόψη, ενώ 
το μεγαλύτερο λογίζεται ως έτος Μεταβολές της οικογε¬ 
νειακής κατάστασης του αστυνομικού που επέρχονται 
μετά τη λήξη της προθεσμίας υποβολής αίτησης μετάθε¬ 
σης λαμβάνονται υπόψη για το επόμενο έτος μετάθεσης. 


4. Στη σειρά προτεραιότητας προηγούνται οι αστυνομι¬ 
κοί που υπάγονται σε μια από τις κατωτέρω, κατά σειρά, 
κατηγορίες, συγκρινόμενοι, κατά κατηγορία, μόνο μετα¬ 
ξύ τους με βάση τα παραπάνω κρττήρια: 
α. Οι πολύτεκνοι. 

β. Οι έχοντες μέλος της ιδίας οικογένειας με αναπηρία 
67 %τουλάχιστον ή με ειδικές ανάγκες. 

γ. Οιτελούντες σε χηρεία, διάστασηή διάζευξη καιτους 
έχει ανατεθεί αποδεδειγμένα η επιμέλεια των ανηλίκων 
τέκνων τους. 

δ. Οι έχοντες στην περιοχή, για την οποία ζητούν μετά¬ 
θεση, τον τόπο των συμφερόντων τους. 

Άρθρο 4 

Εξαιρέσεις από τα αντικειμενικά κριτήρια 

Δεν λαμβάνονται υπόψη τα αντικειμενικά κριτήρια (μό¬ 
ρια) στις κατωτέρω περιπτώσεις μεταθέσεων: 
α. Των τελούντων σε κατάσταση υπηρεσίας γραφείου, 
β. Των αστυνομικών ειδικών καθηκόντων, 
γ. Των μετατιθέμενων στις Υπηρεσίες Ασφαλείας Προ¬ 
έδρου Δημοκρατίας και Προέδρου Κυβέρνησης, με την ε¬ 
πιφύλαξη των περιορισμών που αναφέρονται στους νεο- 
εξερχομένους Αστυφύλακες και Υπαστυνόμους Β. 

δ. Των μετατιθέμενων στην Υπηρεσία Ασφαλείας Βου¬ 
λής των Ελλήνων, καθώς καιτωνΥπασπιστώντου Υπουρ¬ 
γού Δημόσιας Τάξης, του Γ ενικού Γ ραμματέα, του Αρχη¬ 
γού και των Υπαρχηγών της Ελληνικής Αστυνομίας, με 
την επιφύλαξη των περιορισμών που αναφέρονται στους 
νεοεξερχομένους Αστυφύλακες και Υπαστυνόμους Β και 
στους νεοπροαγόμενους Αρχιφύλακες. 

Άρθρο 5 

Διαδικασία δήλωσης τόπου συμφερόντων 

1. Όλοι οι αστυνομικοί μέχρι και του βαθμού του Αστυ¬ 
νόμου Β', εντός 20ημέρου απάτην έναρξη ισχύος του πα¬ 
ρόντος, υποβάλλουν δήλωση του τόπου συμφερόντων 
τους. Αλλαγή του τόπου των συμφερόντων επιτρέπεται 
μόνο ύστερα από νέα δήλωση του αστυνομικού στην πε¬ 
ρίπτωση γάμου του, απόκτησης ιδιόκτητης κατοικίας σε 
διαφορετικό τόπο, λύσης του γάμου του ή θανάτου του 
συζύγου του ή όταν συντρέχει οποιαδήποτε άλλη περί¬ 
πτωση από τις αναφερόμενες στην παράγραφο 1 του άρ¬ 
θρου 2του παρόντος. Η αλλαγήτουτόπου συμφερόντων 
λαμβάνεται υπόψη για τις μεταθέσεις του αμέσως επόμε¬ 
νου της δήλωσης ημερολογιακού έτους. 

2. Η δήλωση υποβάλλεται από τον ενδιαφερόμενο στην 
Υπηρεσία του. Ο διοικητής αξιωματικός της Υπηρεσίας 
προβαίνει στον έλεγχο της δήλωσης και με πράξητου στο 
σώμα αυτής βεβαιώνει την ακρίβεια του περιεχομένου 
της, δικαιούμενος να ζητήσει από τον ενδιαφερόμενο να 
προσκομίσει τα απαραίτητα κατά την κρίση του στοιχεία 
προς επιβεβαίωση των δηλωθέντων. Σε περίπτωση που 
διαπιστωθεί ανακρίβειατων δηλωθέντων στοιχείων, καλεί 
εγγράφως τον ενδιαφερόμενο να υποβάλει νέα δήλωση. 
Αν ο ενδιαφερόμενος εμμένει στην ανακριβή δήλωσή του 
ή αρνείται να υποβάλει νέα, θεωρείται ότι υπηρετεί στον 
τόπο των συμφερόντων του. Οι δηλώσεις των διοικητών 
Υπηρεσιών ελέγχονται από τον διοικητή του αμέσως ιε¬ 
ραρχικά προϊστάμενου κλιμακίου. Όλες οι δηλώσεις υπο¬ 
βάλλονται ιεραρχικά, μέσω των Γ ενικών Αστυνομικών Δι¬ 
ευθύνσεων και Αστυνομικών Διευθύνσεων ή ισότιμων Υ¬ 
πηρεσιών, στη Διεύθυνση Πληροφορικής του 

Υπουργείου Δημόσιας Τάξης με κοινοποίηση στη Διεύ¬ 
θυνση Αστυνομικού Προσωπικού. Η ίδια διαδικασία ακο¬ 
λουθείται και στην περίπτωση υποβολής δήλωσης αλλα¬ 
γής του τόπου συμφερόντων. 

ΚΕΦΑΛΑΙΟ Β' 

ΤΟΠΟΘΕΤΗΣΕΙΣ 

Άρθρο 6 

Περιπτώσεις τοποθετήσεων 

Οι τοποθετήσεις των αστυνομικών ενεργούνται στις ε¬ 
ξής περιπτώσεις: 

α. Οταν αποφοιτούν από τις Παραγωγικές Σχολές, 
β. Όταν επανακατατάσσονται ή επαναφέρονται καθ’οι- 
ονδήποτε τρόπο στην ενεργό υπηρεσία. 

γ. Όταν αποφοιτούν από το Τμήμα Επαγγελματικής Με¬ 
τεκπαίδευσης Ανθυπαστυνόμων (Τ.Ε.Μ.Α.). 
δ. Όταν μετατάσσονται σε υπηρεσία γραφείου, 
ε. Όταν μετατάσσονται σε υπηρεσία ειδικών καθηκό¬ 
ντων. 

Άρθρο 7 

Τοποθετήσεις νεοεξερχομένων Αστυφυλάκων και κατό¬ 
πιν εξετάσεων προαγομένων στο βαθμό του Αρχιφύλακα 

1. Οι νεοεξερχόμενοι Αστυφύλακες τοποθετούνται και 
εκτελούν υπηρεσία για δύο (2) τουλάχιστον χρόνια υπο¬ 
χρεωτικά στις Διευθύνσεις Αστυνομικών Επιχειρήσεων, 
σε Αστυνομικά Τμήματα και Αστυνομικούς Σταθμούς. Με¬ 
τά τη συμπλήρωση δύο (2) ετών από την έξοδό τους από 
τη Σχολή μπορούν να υπηρετούν και σε Υπηρεσίες Άμε¬ 
σης Δράσης. Μετά τη συμπλήρωση τριών (3) ετών από 
την έξοδό τους από τη Σχολή μπορούν να υπηρετούν και 
σε Υπηρεσίες Τροχαίας, Αγορανομίας και Τουρισμού, ύ¬ 
στερα δε από τη συμπλήρωση πενταετούς υπηρεσίας, 
μπορούν να υπηρετούν σε Υπηρεσίες Ασφαλείας και σε ο¬ 
ποιαδήποτε άλλη μάχιμη ή επιτελική Υπηρεσία της Ελλη¬ 
νικής Αστυνομίας. Οι περιορισμοί αυτοί δεν ισχύουν για 
τους δέκα (10) πρώτους αριστεύσαντες, οι οποίοι μπο¬ 
ρούν να τοποθετηθούν σε οποιαδήποτε Υπηρεσία της 
προτίμησής τους, εφόσον υπάρχει κενή οργανική θέση, 
καθώς και για όσους επιλέγονται μετά από διαδικασίες α¬ 
ξιολόγησης για τη Διεύθυνση Πληροφορικής του Υπουρ¬ 
γείου Δημόσιας Τάξης. 

2. Με απόφαση του Αρχηγού της Ελληνικής Αστυνομίας 
καθορίζεται ο αριθμός των κενών οργανικών θέσεων που, 
ανάλογα με τις υπηρεσιακές ανάγκες, θα πληρωθούν από 
τους νεοεξερχόμενους Αστυφύλακες κατά Διεύθυνση Α¬ 
στυνομίας, Αστυνομική Διεύθυνση ή Διεύθυνση Αστυνο¬ 
μικών Επιχειρήσεων. Η απόφαση αυτή κοινοποιείται, ένα 
(1) μήνα τουλάχιστον προ της εξόδου, στη Σχολή Αστυ¬ 
φυλάκων και στις Υπηρεσίες που θα τοποθετηθούν, Οι Υ¬ 
πηρεσίες αυτές οφείλουν μέσα σε δέκα (10) ημέρες από 
την κοινοποίηση να αναφέρουν στη Διεύθυνση Αστυνομι¬ 
κού Προσωπικού τις συγκεκριμένες Υπηρεσίες δικαιοδο¬ 
σίας τους που θα τοποθετήσουν τους νέους Αστυφύλα¬ 
κες, που τους κατανέμονται με την απόφαση του Αρχη¬ 
γού. 

3. Η Σχολή Αστυφυλάκων κοινοποιεί στους Δοκίμους Α¬ 
στυφύλακες την απόφαση του Αρχηγού περί κατανομής 
των θέσεων και καλεί αυτούς να υποβάλουν αιτήσεις, στις 
οποίες δηλώνουν υποχρεωτικά όλες τις Διευθύνσεις που 


αναφέρονται στην απόφαση, κατά σειρά προτίμησής 
τους, 

4. Η Διεύθυνση Αστυνομικού Προσωπικού κατανέμει 
αυτούς στις Αστυνομικές Δ/νσεις, Δ/νσεις Αστυνομίας ή 
Δ/νσεις Αστυνομικών Επιχειρήσεων, ανάλογα με τη σειρά 
εξόδου τους από τη Σχολή και τη σειρά προτίμησής τους. 
Στη συνέχεια η κατανομή αυτή επικυρώνεται με απόφαση 
του Αρχηγού και κοινοποιείται στη Σχολή Αστυφυλάκων 
και στις εμπλεκόμενες Υπηρεσίες. 

5. Οι Διευθύνσεις, στις οποίες κατανέμονται οι νέοι Α¬ 
στυφύλακες, τοποθετούν υποχρεωτικά αυτούς στις προ¬ 
καθορισμένες από αυτές θέσεις, βάσει της σειράς εξό¬ 
δου καιτηςπροτίμησήςτους. Η σειρά εξόδου αναγράφε¬ 
ται επί του Φύλλου Πορείας. 

6. Οι κατόπιν εξετάσεων προαγόμενοι στο βαθμό του 
Αρχιφύλακα γενικών καθηκόντων τοποθετούνται και ε¬ 
κτελούν υπηρεσία για ένα (1) τουλάχιστον χρόνο υποχρε¬ 
ωτικά στις Διευθύνσεις Αστυνομικών Επιχειρήσεων, σε Α¬ 
στυνομικά Τμήματα και Αστυνομικούς Σταθμούς, με την 
επιφύλαξη των διατάξεων της περίπτωσης γ’ του άρθρου 
4 και της παραγράφου 6 του άρθρου 14του παρόντος. 

Άρθρο 8 

Τοποθετήσεις νεοεξερχομένων Υπαστυνόμων Β' Παρα¬ 
γωγικής Σχολής 

1. Οι νεοεξερχόμενοι από την Παραγωγική Σχολή Υπα- 
στυνόμοι Β' τοποθετούνται και υπηρετούν υποχρεωτικά 
για δύο (2) τουλάχιστον χρόνια σε Αστυνομικά Τμήματα, 
Αστυνομικούς Σταθμούς και στις Διευθύνσεις Αστυνομι¬ 
κών Επιχειρήσεων. Εξαιρείται ποσοστό 5% των εξερχο- 
μένων, που προηγείται στη σειρά εξόδου, οι οποίοι μπο¬ 
ρούν να τοποθετηθούν σε οποιαδήποτε Υπηρεσία της 
προτίμησής τους, εφόσον υπάρχει κενή οργανική θέση. 
Επίσης, εξαιρούνται όσοι επιλέγονται μετά από διαδικα¬ 
σίες αξιολόγησης για τη Διεύθυνση Πληροφορικής του Υ¬ 
πουργείου Δημόσιας Τάξης. 

2. Με απόφαση του Αρχηγού της Ελληνική ς Αστυ νο μίας 
καθορίζεται ο αριθμός των κενών οργανικών θέσεων που, 
ανάλογα με τις υπηρεσιακές ανάγκες, θα πληρωθούν από 
τους νεοεξερχομένους Υπαστυνόμους Β', κατά Διεύθυν¬ 
ση Αστυνομίας, Διεύθυνση Αστυνομικών Επιχειρήσεων, 
καθώς και κατά Αστυνομικό Τ μήμα και Αστυνομικό Σταθ¬ 
μό των Αστυνομικών Διευθύνσεων Νομών. Για τον υπολο¬ 
γισμό των κενών θέσεων δεν λαμβάνονται υπόψη οι θέ¬ 
σεις που θα πληρωθούν με τις τακτικές μεταθέσεις των 
κατώτερων αξιωματικών. Η απόφαση αυτή κοινοποιείται 
στους ενδιαφερομένους, μέσω της Σχολής Αξιωματικών, 
το δεύτερο ΙΟήμεροτου μηνός Ιουνίου, 

3. Οι ενδιαφερόμενοι υποχρεούνται να υποβάλουν, ε¬ 
ντός πενθημέρου από την κοινοποίηση, αιτήσεις, στις ο¬ 
ποίες δηλώνουν όλες υποχρεωτικά τις Υπηρεσίες που α- 
ναφόρονται στην απόφαση, κατά σειρά προτίμησής τους. 

4. Ο Αρχηγός της Ελληνικής Αστυνομίας, με απόφασή 
του, τοποθετεί τους ενδιαφερομένους στις προκαθορι- 
σθείσες θέσεις, ανάλογα με την προτίμησή τους και τον α¬ 
ριθμό των μορίων που συγκεντρώνουν, στα οποία συνυ¬ 
πολογίζεται και η σειρά εξόδου τους από τη Σχολή, σύμ¬ 
φωνα με την παράγραφο 6του παρόντος άρθρου. 

5. Οι Διευθύνσεις Αστυνομίαςτων Γ ενικών Αστυνομικών 
Διευθύνσεων Αττικής και Θεσσαλονίκης τοποθετούν 
τους Υπαστυνόμους Β' που κατανέμονται σ’ αυτές σε κε¬ 
νές θέσεις των Υπηρεσιών τους, ανάλογα με τον αριθμό 

των μορίων που συγκεντρώνει ο καθένας από αυτούς και 
τη σειρά προτίμηση τους. 

6. Για την τοποθέτηση και μόνο των νεοεξερχομένων Υ- 
παστυνόμων Β προστίθενται μόρια ανάλογα με τη σειρά 
εξόδου αυτών ως εξής: 

(1) Από 1- 10% των εξερχομένων 10 μόρια. 


(2) Από 11 - 20% » >> 9 Μόρια. 

(3) Από 21- 30% » » 8 μόρια 

(4) Από 31 - 40% » » 7 μόρια 

(5) Από 41- 50% » *> 6 μόρια 

(6) Από 51* 60% » » 5 μόρια 

(7) Από 61- 70% » » 4 μόρια 

(8) Από 71- 80% » » 3 μόρια 

(9) Από 81- 90% » » 2 μόρια 

(10) Από 91 -100% » » 1 μόριο 


Τα ανωτέρω μόρια διαγράφονται μετά το πέρας της το¬ 
ποθέτησης και δεν υπολογίζονται για τις περαιτέρω με¬ 
ταθέσεις. 

Άρθρο 9 

Τοποθετήσεις Υπαστυνόμων Β' εξερχομένων από το 
Τ.Ε.Μ.Α 

1. Οι αποφοιτούντες από το Τ.Ε,Μ.Α. Υπαστυνόμοί Β το¬ 
ποθετούνται σε κενές θέσεις του βαθμού τους, με υπηρε¬ 
σιακά και κοινωνικά κριτήρια, κατάπροτίμηση σε Υπηρεσίες 
της περιοχής μετάθεσης από την οποία προέρχονται ή άλ¬ 
λης της προτίμησής τους ή όμορης προς τηντελευταία. 

2. Η τοποθέτηση αυτών γίνεται με απόφαση του Ανώτε¬ 
ρου Συμβουλίου Μεταθέσεων και κοινοποιείται με διατα¬ 
γή του Αρχηγού της Ελληνικής Αστυνομίας. 

Άρθρο 10 

Λοιπές περιπτώσεις 

Οι επανακατατασσόμενοι, επανερχόμενοι καθ’οιονδή- 
ποτε τρόπο στην ενεργό Υπηρεσία, μετατασσόμενοι σε Υ¬ 
πηρεσία Γραφείου ή ειδικών καθηκόντων, τοποθετούνται 
με απόφαση του Αρχηγού της Ελληνικής Αστυνομίας, με 
υπηρεσιακά και κοινωνικά κριτήρια. 

Άρθρο 11 
Προσφυγή 

Οι τοποθετούμενοι δικαιούνται όπως, εντός ανατρεπτι¬ 
κής προθεσμίας τριών (3) ημερών από την επομένη της 
κοινοποίησης της διαταγής, υποβάλουν ιεραρχικά προ¬ 
σφυγή ενώπιον του αποφασίσαντος την τοποθέτηση ορ¬ 
γάνου, με αίτημα την τροποποίηση αυτής. Η υποβολή 
προσφυγής έχει ανασταλτικό αποτέλεσμα και η απόφαση 
του οργάνου κοινοποιείται με διαταγή του Αρχηγού της 
Ελληνικής Αστυνομίας. 

ΚΕΦΑΛΑΙΟ Γ 
ΜΕΤΑΘΕΣΕΙΣ 
Άρθρο 12 

Κατηγορίες μεταθέσεων 

1. Οι μεταθέσεις διακρίνονται σε τακτικές και έκτακτες. 

2. Οι τακτικές μεταθέσεις γίνονται μια φορά το χρόνο, 
κατά το χρονικό διάστημα από την 10η Ιουνίου έως την 
31η Αυγούστου, απαγορευομένων των μεταθέσεων σε 
άλλο χρόνο, έστω και αν οι μετατιθέμενοι δεν ανατίθενται 
σ'αυτές. Οι έκτακτες μεταθέσεις διατάσσονται οποτεδή¬ 


ποτε, εφόσον συντρέχει μία από τις περιπτώσεις που α- 
ναφέρονται στις διατάξεις του άρθρου 17 του παρόντος. 

3. Οι τακτικές μεταθέσεις των αστυνομικών μέχρι και 
του βαθμού του Αστυνόμου Β’ από μία περιοχή μετάθε¬ 
σης σε άλλη, γίνονται μόνο ύστερα από αίτηση του ενδια¬ 
φερομένου. Οι τακτικές μεταθέσεις σε Υπηρεσίες που ε¬ 
δρεύουν στην ίδια περιοχή μετάθεσης γίνονται με υπηρε¬ 
σιακά και κοινωνικά κριτήρια, είτε ύστερα από αίτηση του 
ενδιαφερομένου, είτε μεπρωτοβουλίατης υπηρεσίας. Αί¬ 
τηση για μετάθεση σε οποιαδήποτε Υπη ρεσία μιας περιο¬ 
χής μετάθεσης λογίζεται ότι αφορά όλες τις Υπηρεσίες 
της ίδιας περιοχής. Το αίτημα για συγκεκριμένη Υπη ρεσία 
συνεκτιμάται από το αρμόδιο όργανο μαζί με τα λοιπά υ¬ 
πηρεσιακά και κοινωνικά κριτήρια. Ειδικά για την μετάθε¬ 
ση σε Υπηρεσία του αυτού τόπου λαμβάνονται υπόψη μό¬ 
νο τα υπηρεσιακά κριτήρια. 

4. Οι τακτικές μεταθέσεις των ανωτέρων και ανωτάτων 
αξιωματικών γίνονται πάντοτε με υπηρεσιακά και κοινωνι¬ 
κά κριτήρια, είτε ύστερα από αίτηση του ενδιαφερομέ¬ 
νου, είτε με πρωτοβουλία της υπηρεσίας. Κατά τα λοιπά 
εφαρμόζονται ανάλογα οι διατάξεις του τελευταίου εδα¬ 
φίου της προηγούμενης παραγράφου. 

5. Οι μεταθέσεις των ανωτάτων αξιωματικών και των Α¬ 
στυνομικών Διευθυντών και Αστυνομικών Υποδιευθυ¬ 
ντών, που ενεργούνται αμέσως μετά τις ετήσιες κρίσεις, 
λογίζονται ως τακτικές. 

6. Αστυνομικοί που συμπληρώνουντρία (3) χρόνια σε Υ¬ 
πηρεσίες Αλλοδαπών μετατίθενται υποχρεωτικά και δεν 
επιτρέπεται να υπηρετήσουν εκ νέου σε τέτοιες Υπηρε¬ 
σίες, πριν από την παρέλευση τριετίας. 

7. Αστυνομικοί που συμπληρώνουν δύο (2) χρόνια στη 
Γενική Εποπτεία Αγορανομίας ή σε αυτοτελείς Υπηρεσίες 
Αγορανομίας ή σε Υπηρεσίες Ηθών και Παιγνίων, επιπέ¬ 
δου τουλάχιστον Τμήματος, μετατίθενται υποχρεωτικά 
και δεν μπορούν να υπηρετήσουν εκ νέου σε αυτές πριν 
την παρέλευση τριετίας. 

8. Οι μεταθέσεις εντός του αυτού τόπου γίνονται μια φο¬ 
ρά το χρόνο και κατά την περίοδο των τακτικών μεταθέσε¬ 
ων. Αστυνομικοί μέχρι και του βαθμού του Αστυνόμου Β 
δεν μπορεί να μετατεθούν εκτός του αυτού τόπου με πρω¬ 
τοβουλία της Υπηρεσίας, αν δεν συμπληρώνουν την 31η 
Αυγούστου του έτους μετάθεσης τρία (3) χρόνια σ'αυτόν. 
Κατεξαίρεση, όσοι συμπληρώνουν ένα (1) χρόνο σε Υπη¬ 
ρεσία δυσμενούς διαβίωσης μετατίθενται υποχρεωτικά σε 
άλλη Υπηρεσία της προτίμησής τους εντός της ίδιας πε¬ 
ριοχής μετάθεσης, εφόσον υπάρχει κενή οργανική θέση. 
Αστυνόμοι Α' και Αστυνομικοί Υποδιευθυντές δεν μετατίθε¬ 
νται εκτός του αυτού τόπου με πρωτοβουλία της Υπηρε¬ 
σίας, αν δεν συμπληρώνουν σ’αυτόν την 31η Αυγούστου 
του έτους μετάθεσης τρία (3) ή δύο (2) χρόνια, αντίστοιχα, 
στον κατεχόμενο ήτον προηγούμενο βαθμό συνολικά. 

9. Δικαίωμα υποβολής αίτησης μετάθεσης έχει όποιος 
την 31η Αυγούστου του ιδίου έτους συμπληρώνει τρία (3) 
χρόνια σε Υπηρεσίες της ίδιας περιοχής μετάθεσης, εκ 
των οποίων δύο (2) τουλάχιστον στον αυτό τόπο, ή ένα (1) 
χρόνο σε Υπηρεσία δυσμενούς διαβίωσης. Η προϋπόθε¬ 
ση αυτή δεν ισχύει για τους ανώτερους και ανώτατους α¬ 
ξιωματικούς. 

Άρθρο 13 

Συμβούλια μεταθέσεων 

1, Το Κατώτερο Συμβούλιο Μεταθέσεων είναι τριμελές 

και αποτελείται από τον Δ/ντή Αατυν. Προσωπικού του 
Κλάδου Διοικητικής Υποστήριξης του Υπουργείου Δημό¬ 
σιας Τάξης και δύο (2) ανωτάτους αξιωματικούς που ορί¬ 
ζονται με απόφαση του Αρχηγού της Ελληνικής Αστυνο¬ 
μίας. Με την ίδια απόφαση ορίζονται ισάριθμα αναπλη¬ 
ρωματικά μέλη. 

2. Το Ανώτερο Συμβούλιο Μεταθέσεων είναι τριμελές 
και αποτελείται από τον Αρχηγό της Ελληνικής Αστυνο¬ 
μίας και τους δύο (2) Υπαρχηγούς - Προϊσταμένους των 
Κλάδων. Σε περίπτωση κωλύματος μέλους του Συμβουλί¬ 
ου ορίζεται ως μέλος ένας εκ των Υποστρατήγων με από¬ 
φαση του Υπουργού Δημόσιας Τάξης, 

3. Χρέη Προέδρου των Συμβουλίων Μεταθέσεων εκτε- 
λεί ο ανώτερος ή αρχαιότερος αξιωματικός. 

Άρθρο 14 

Μεταθέσεις Ανθυπαστυνόμων, Αρχιφυλάκων και Αστυ¬ 
φυλάκων 

1. Οι μεταθέσεις των Ανθυπαστυνόμων, Αρχιφυλάκων 
και Αστυφυλάκων αποφασίζονται: 

α. Από τον Διευθυντή της Αστυνομικής Διεύθυνσης ή ι¬ 
σότιμης με αυτήν Υπηρεσίας για μετάθεση σε Υπηρεσίες 
της δικαιοδοσίας του, εντός της αυτής περιοχής μετάθε¬ 
σης. 

β. Από τον οικείο Γενικό Αστυνομικό Διευθυντή για με¬ 
τάθεση από και προς τις Διευθύνσεις της δικαιοδοσίας 
του. 

γ. Από το Κατώτερο Συμβούλιο Μεταθέσεων για μετά¬ 
θεση από μία περιοχή μετάθεσης σε άλλη και μόνο σε ε¬ 
πίπεδο Γενικής Αστυνομικής Διεύθυνσης ή Αστυνομικής 
Διεύθυνσης, καθώς και για μετάθεση από και προς τις Κε¬ 
ντρικές Υπηρεσίες του Υπουργείου Δημόσιας Τάξης, από 
και προς τις απευθείας από το Υπουργείο εξαρτώμενες Υ¬ 
πηρεσίες, από και προς τις Υπηρεσίες των Αστυνομικών 
Σχολών που εδρεύουν εκτός Αττικής και από και προς την 
Υποδιεύθυνση Εγκληματολογικών Ερευνών Βορείου Ελ¬ 
λάδος. 

2. Κατεξαίρεση μεταθέσεις των εδαφίων α' και β' της 
προηγούμενης παραγράφου μπορεί να διατάσσονται κα¬ 
τά τον μήνα Αύγουστο και από ταν Αρχηγό της Ελληνικής 
Αστυνομίας. 

3. Οι μεταθέσεις των εδαφίων α' και β'της παραγράφου 
1 γίνονται με υπηρεσιακά και κοινωνικά κριτήρια και δια- 
τάσσονταιτο δεύτερο Ιδνθήμερο Ιουλίου, με την προϋ¬ 
πόθεση ότι υπάρχουν κενές θέσεις που κατά την κρίση 
του αποφασίζοντος τη μετάθεση οργάνου πρέπει να πλη¬ 
ρωθούν. Η χορήγηση των Φύλλων Πορείας πραγματοποι¬ 
είται μέχρι την 31η Αυγού στο υ. Αιτήσεις υποβάλλονται 
στις αρμόδιες Διευθύνσεις το δεύτερο ΙΟήμερο του μη¬ 
νάς Ιουνίου κάθε έτους. 

4. Για τις τακτικές μεταθέσεις του εδαφίου γ'της παρα¬ 
γράφου 1 του παρόντος άρθρου ακολουθείται η εξής δια¬ 
δικασία: 

α. Το πρώτο Ιδνθήμερο του μηνός Ιανουάριου κάθε έ¬ 
τους το αρμόδιο Συμβούλιο Μεταθέσεων, εκτιμώντας τις 
υπηρεσιακές ανάγκες, καταρτίζει αριθμητικούς πίνακες, 
κατά Γενική Αστυνομική Διεύθυνση και Αστυνομική Διεύ¬ 
θυνση ή άλλη αυτοτελή Υπηρεσία που εδρεύει στη περι- 
φέρειάτους αλλά δεν υπάγεται σ’ αυτές, των κενών κατά 
βαθμό οργανικών θέσεων που πρέπει να πληρωθούν κα¬ 
τά τις ετήσιες τακτικές μεταθέσεις. 

β. Οι ανωτέρω πίνακες κοινοποιούνται στις Υπηρεσίες 


το αργότερο μέχρι τέλος Ιανουάριου και λαμβάνουν γνώ¬ 
ση ενυπογράφως όλοι οι αστυνομικοί των ανωτέρω βαθ¬ 
μών. Οι επιθυμούντες μετάθεση για τις θέσεις αυτές υπο¬ 
βάλλουν εντόςτου πρώτου 20ημέρου Φεβρουάριου αιτή¬ 
σεις για Υπηρεσίες της περιοχής μετάθεσης, στην οποία 
ευρίσκεται ο τόπος συμφερόντων τους και αν το επιθυ¬ 
μούν για Υπηρεσίες μιας ακόμη περιοχής μετάθεσης. Κα¬ 
τά τον ίδιο χρόνο υποβάλλονται και οι αιτήσεις για μετά¬ 
θεση από καιπρος Υπηρεσίες της ίδιας περιοχής μετάθε¬ 
σης. Οι αιτήσεις αυτές περιέρχονται στη Διεύθυνση 
Αστυνομικού Προσωπικού το αργότερο μέχρι τέλους Φε¬ 
βρουάριου. 

γ. Το Συμβούλιο Μεταθέσεων συνέρχεται σε συνεδρία¬ 
ση το τρίτο ΙΟήμερο Μαϊου και με πρακτικό του αποφασί¬ 
ζει τις μεταθέσεις, σύμφωνα με τις διατάξεις του παρό¬ 
ντος διατάγματος. Το αργότερο μέχρι την 10η Ιουνίου οι 
αποφασισθείσες μεταθέσεις κοινοποιούνται με διαταγή 
του Προϊστάμενου Κλάδου Διοικητικής Υποστήριξης. 

δ. Οι μετατιθέμενοι στις Γενικές Αστυνομικές Διευθύν¬ 
σεις κατανέμονται από τον οικείο Γενικό Αστυνομικό Δι¬ 
ευθυντή στις Διευθύνσεις της δικαιοδοσίας του. Η τοπο¬ 
θέτηση σε επιμέρους Υπηρεσίες των Διευθύνσεων των 
Γ ενικών Αστυνομικών Διευθύνσεων, των Αστυνομικών Δι¬ 
ευθύνσεων και των ισότιμων Υπηρεσιών, γίνεται από τον 
οικείο Διευθυντή, με υπηρεσιακά και κοινωνικά κριτήρια 
και η χορήγηση των Φύλλων Πορείας πραγματοποιείται 
σταδιακά μέχρι την31η Αυγούστου. 

δ. Οι κατόπιν εξετάσεων προαγόμενοι στο βαθμό του 
Αρχιφύλακα γενικών καθηκόντων παραμένουν στις Υπη¬ 
ρεσίες τους μέχρι την περίοδο των τακτικών μεταθέσεων. 
Το πρώτο ΙΟήμερο του μηνός Ιουλίου με απόφαση του 
Αρχηγού της Ελληνικής Αστυνομίας καθορίζονται οι κε¬ 
νές οργανικές θέσεις, κατά Γ ενική Αστυνομική Διεύθυνση 
και Αστυνομική Διεύθυνση ή Διεύθυνση Αστυνομικών Επι¬ 
χειρήσεων, που πρέπει να καλυφθούν από τους νεοπροα- 
χθέντες Αρχιφύλακες και καλούνται κατά το δεύτερο 10ή- 
μερο Ιουλίου να υποβάλουν υποχρεωτικά δήλωση προτί¬ 
μησης όλων των ανωτέρω Υπηρεσιών, μετατίθενται δε 
σ’αυτές με βάση τη σειρά προτεραιότητας του άρθρου 3 
του παρόντος και τη σειρά προτίμησης. Οι μεταθέσεις 
κοινοποιούνται με Διαταγή του Προϊσταμένου Κλάδου Δι¬ 
οικητικής Υποστήριξης μέχρι τέλους Ιουλίου. Η περαιτέ¬ 
ρω τοποθέτηση στις επιμέρους Υπηρεσίες της Γενικής Α¬ 
στυνομικής Διεύθυνσης ή Αστυνομικής Διεύθυνσης γίνε¬ 
ται από τον οικείο Διευθυντή με υπηρεσιακά και κοινωνικά 
κριτήρια και η χορήγηση του Φύλλου Πορείας πραγματο¬ 
ποιείται μέχρι την 31η Αυγούστου, Κατά τον υπολογισμό 
των μορίων και μόνο για την παρούσα μετάθεση λαμβά- 
νεται υπόψη και η σειρά επιτυχίας κατά τις προαγωγικές 
εξετάσεις ως εξής: 


(1) Από 1- 10% 

των 

επιτυχόντων 

10 μόρια. 

(2) Από 11 - 20% 

» 

» 

9 μόρια. 

(3) Από 21 - 30% 

» 

» 

8 μόρια. 

(4) Από 31 - 40% 

» 

» 

7 μόρια. 

(δ) Από 41- 60% 

» 

» 

6 μόρια. 

(6) Από 51- 60% 

» 

» 

5 μόρια. 

(7) Από 61 - 70% 

» 

» 

4 μόρια. 

(8) Από 71- 80% 

» 

» 

3 μόρια. 

(9) Από 81- 90% 

» 


2 μόρια. 

(10) Από 91 -100% 

» 

» 

1 μόριο. 


6. Οι νεοπροαγόμενοι Αρχιφύλακες που ασκούν καθή¬ 
κοντα πυροτεχνουργών, δακτυλοσκόπων, εξερευνητών, 

φωτογράφων, γραφολόγων, οπλουργών, συνοδών σκύ¬ 
λων και εκγυμναστών αυτών, τεχνιτών οχημάτων, ιπταμέ¬ 
νων (χειριστών - τεχνιτών) ελικοπτέρων, τυπογράφων, εκ¬ 
γυμναστών οδηγών και προγραμματιστών - αναλυτών - 
χειριστών μηχανών εισαγωγής στοιχείων και χειριστών 
του κεντρικού συστήματος Η/Υ και των περιφερειακών 
συστημάτων Η/Υ που είναι συνδεδεμένα σε δίκτυο με το 
κεντρικό σύστημα Η/Υ του Υπουργείου Δημόσιας Τάξης, 
παραμένουν στις Υπηρεσίες τους, εφόσον υπάρχουν κε¬ 
νές οργανικές θέσεις. 

Άρθρο 15 

Μεταθέσεις κατώτερων αξιωματικών 

1. Τις μεταθέσεις των Αστυνόμων Β', των Υπαστυνόμων 
Α' και των Υπαστυνόμων Β' αποφασίζει το Ανώτερο Συμ¬ 
βούλιο Μεταθέσεων. 

2. Οι μεταθέσεις των αξιωματικών της προηγούμενης 
παραγράφου ενεργούνται ως ακολούθως: 

α. Εντός ΙΟημέρου από την κύρωση των πινάκων ετή¬ 
σιων κρίσεων των Υπαστυνόμων Β', το αρμόδιο Συμβού¬ 
λιο Μεταθέσεων, εκτιμώντας τις υπηρεσιακές ανάγκες, 
καταρτίζει αριθμητικούς πίνακες, κατά Γενική Αστυνομι¬ 
κή Διεύθυνση και Αστυνομική Διεύθυνση ή άλλη αυτοτε¬ 
λή Υπηρεσία που εδρεύει στη περιφέρειά τους αλλά δεν 
υπάγεται σ’ αυτές, των κενών κατά βαθμό οργανικών θέ¬ 
σεων που πρέπει να πληρωθούν κατά τις ετήσιες τακτικές 
μεταθέσεις. 

β. Οι ανωτέρω πίνακες κοινοποιούνται αμέσως στις Υ¬ 
πηρεσίες και λαμβάνουν γνώση ενυπογράφως όλοι οι α¬ 
ξιωματικοί του παρόντος άρθρου. Οι επιθυμούντες μετά¬ 
θεση για τις θέσεις αυτές υποβάλλουν εντός ΙΟημέρου 
αιτήσεις για Υπηρεσίες της περιοχής μετάθεσης, στην ο¬ 
ποία ευρίσκεται ο τόπος συμφερόντων τους και αντο επι¬ 
θυμούν για Υπηρεσίες μιας ακόμη περιοχής μετάθεσης. 
Κατά τον ίδιο χρόνο υποβάλλονται και οι αιτήσεις για με¬ 
τάθεση από και προς Υπηρεσίες της ίδιας περιοχής μετά¬ 
θεσης. Οι αιτήσεις περιέρχονται στη Διεύθυνση Αστυνο¬ 
μικού Προσωπικού εντός πενθημέρου από την εκπνοή 
της προθεσμίας υποβολής. 

γ. Το Συμβούλιο Μεταθέσεων συνέρχεται σε συνεδρία¬ 
ση και με πρακτικό του αποφασίζει τις μεταθέσεις, σύμ¬ 
φωνα με τις διατάξεις του παρόντος διατάγματος. Οι με¬ 
ταθέσεις κοινοποιούνται στους ενδιαφερομένους το αρ¬ 
γότερο μέχρι την 10η Ιουνίου με διαταγή του Αρχηγού της 
Ελληνικής Αστυνομίας και η χορήγηση των Φύλλων Πο¬ 
ρείας πραγματοποιείται μέχρι την 31η Αυγούστου. 

Άρθρο 16 

Μεταθέσεις ανώτατων και ανώτερων αξιωματικών 

1. Οι τακτικές μεταθέσεις των ανώτατων και ανώτερων 
αξιω ματικών ενε ργο ύνται, με τη ν επιφύλαξη των οριζομέ- 
νων στο άρθρο 1 του παρόντος, ως εξής: 

α. Για κάλυψη κενής οργανικής θέσης. 

β. Ύστερα από αίτηση αμοιβαίας μετάθεσης των ενδια¬ 
φερομένων, ανεξαρτήτως χρόνου παραμονής στην ίδια 
θέση. Νέα αίτηση αμοιβαίας μετάθεσης δεν γίνεται δεκτή 
πριν την παρέλευση έτους από την πραγματοποίηση της 
προηγούμενης. 

γ. Γ ια σοβαρούς λόγους υγείας του αξιωματικού ή μέ¬ 
λους της οικογένειας του που πιστοποιούνται από δημό¬ 
σιο Νοσοκομείο ή από την Υγειονομική Υπηρεσία του Σώ¬ 
ματος. 


δ. Εάν ο αξιωματικός κρίνεται ανεπαρκής για τη θέση ή 
την υπηρεσία που εκτελεί, ύστερα από έγγραφη πρόταση 
επαρκώς αιτιολογημένη των ιεραρχικώς προϊστάμενων 
του. 

ε. Για συνυπηρέτηση με σύζυγο που υπηρετεί ή εργάζε¬ 
ται στο δημόσιο ή ιδιωτικό φορέα, εφόσον το γεγονός αυ¬ 
τό βεβαιώνεται από την οικεία Υπηρεσία ή τον οικείο α¬ 
σφαλιστικό φορέα, αντίστοιχα. Στην τελευταία περίπτω¬ 
ση απαραίτητη προϋπόθεση είναι η επί τριετία 
τουλάχιστον συνεχής εργασία στον τόπο για τον οποίο 
ζητείται η μετάθεση. 

2. Οι ενδιαφερόμενοι ανώτατοι και ανώτεροι αξιωματι¬ 
κοί υποβάλλουν αιτήσεις μετάθεσης το μήνα Ιανουάριο 
κάθε έτους. Οι αιτήσεις αυτές περιέρχονται στη Διεύθυν¬ 
ση Αστυνομικού Προσωπικού το αργότερο μέχρι τέλος 
Φεβρουάριου. Ειδικότερα, οι νεοπροαγόμενοιΑστυνόμοι 
Α' δύνανται να υποβάλουν αίτηση μετάθεσης εντός 10η- 
μέρου από την ανακοίνωση της προαγωγής τους. 

3. Οι μεταθέσεις των ανώτατων αξιωματικών της Ελλη¬ 
νικής Αστυνομίας αποφασίζονται από τον Υπουργό Δη- 
μόσιαςΤάξης, ύστερα από πρόταση του Αρχηγού της Ελ¬ 
ληνικής Αστυνομίας, με διαταγή του οποίου και κοινοποι¬ 
ούνται. 

4. Οι μεταθέσεις των ανώτερων αξιωματικών αποφασί- 
ζονται από το Ανώτερο Συμβούλιο Μεταθέσεων και κοι¬ 
νοποιούνται με διαταγή του Αρχηγού της Ελληνικής Α¬ 
στυνομίας. 

Άρθρο 17 

Έκτακτες μεταθέσεις 

1. Οι έκτακτες μεταθέσεις για όλο το αστυνομικό προ¬ 
σωπικό ενεργούνται οποδετήποτε κατά την κρίση του αρ¬ 
μοδίου οργάνου και ανεξάρτητα από τον αριθμό των μο¬ 
ρίων και το χρόνο παραμονής του μετατιθέμενου στην ί¬ 
δια περιοχή στις εξής περιοριστικά αναφερόμενες 
περιπτώσεις: 

α. Όταν συντρέχουν οι προϋποθέσεις του άρθρου 17 
του π,δ. 22/96 (Α'-15). 

β. Όταν υποβαθμίζεται ή καταργείται Υπηρεσία ή ι¬ 
δρύεται νέα. 

γ. Για σοβαρό συμβάν, χωρίς υπαιτιότητα του αστυνο¬ 
μικού, που δημιουργεί πρόβλημα περαιτέρω παραμονής 
του στον τόπο που υπηρετεί, ύστερα από αίτησή του και 
με τη σύμφωνη γνώμη του οικείου Αστυνομικού Δ/ντή ή 
Δ/ντή ισότιμης Υπηρεσίας. 

δ. Για πάθηση από δυσίατο νόσημα, όπως μεσογειακή 
αναιμία που χρήζει μεταγγίσεων αίματος, λευχαιμία, αι¬ 
μορροφιλία, χρόνια νεφρική ανεπάρκεια σε στάδιο αιμο¬ 
κάθαρσης, ΑΙ03, σκλήρυνση κατά πλάκας τετραπληγικής 
ή παραπληγικής μορφής, καρκίνο και νόσο του βΓΟίιη, 
του αστυνομικού ή μέλους της οικογένειας του και ύστε¬ 
ρα από αίτησή του. 

ε. Σε περίπτωση προαγωγής του αστυνομικού σε ανώ¬ 
τερο ή ανώτατο βαθμό, για τον οποίο δεν υπάρχει κενή 
οργανική θέση στην Υπηρεσία που υπηρετεί. 

στ. Λόγω εντοπιότητας, σύμφωνα με τις ισχύουσες κά¬ 
θε φορά διατάξεις. Στην περίπτωση αυτή η μετάθεση δια- 
τάσσεται μόνο για Υπηρεσία της ίδιας περιοχής μετάθε- 
σης. 

ζ. Σε περίπτωση εισαγωγής του αστυνομικού προς φοί¬ 
τηση στη Σχολή Αξιωματικών ή στο Τ.Ε.Μ.Α. 

η. Σε περίπτωση σπουδών του αστυνομικού σε δημόσια 

Ανώτατη Σχολή για την απόκτηση πρώτου πτυχίου και ύ¬ 
στερα από αίτηση του. 

θ. Λόγω δυσμενούς κρίσεωςτου αστυνομικού και ύστε¬ 
ρα από αίτησή του, εφόσον η κρίση στηρίζεται σε έκθεση 
αξιολόγησης του προϊσταμένου της Υπηρεσίας που υπη¬ 
ρετεί. 

ι. Για μεταθέσεις από και προς τις αναφερόμενες στις 
περιπτώσεις γ' και δ' του άρθρου 4 του παρόντος Υπηρε¬ 
σίες. Οι μετατιθέμενοι από τις Υπηρεσίες αυτές τοποθε¬ 
τούνται σε Υπηρεσίες της περιοχής μετάθεσης της Γ ενι¬ 
κής Αστυνομικής Διεύθυνσης Αττικής. 

2. Οι έκτακτες μεταθέσεις ενεργούνται από τα αρμόδια 
για τις τακτικές μεταθέσεις όργανα. Ειδικά οι μεταθέσεις 
των κατόπιν εξετάσεων προαγομένων στο βαθμό του Αρ- 
χιφύλακα ενεργούνται κατά τα οριζόμενα στην παράγρα¬ 
φο 5 του άρθρου 14 του παρόντος διατάγματος. 

Άρθρο 18 

Προσφυγή 

1. Η διαταγή μετάθεσης κοινοποιείται στον ενδιαφερό¬ 
μενο αμέσως με αποδεικτικό. Κάθε μετατιθέμενος δικαι¬ 
ούται όπως εντός ανατρεπτικής προθεσμίας πέντε (5) η¬ 
μερών από την επομένη της κοινοποίησης υποβάλει ιε¬ 
ραρχικά αίτηση ακύρωσης ή τροποποίησης ή αναστολής 
της διαταχθείσας μετάθεσης. Νέα αίτηση είναι απαράδε¬ 
κτη. 

2. Η υποβολή αίτησης έχει ανασταλτικό αποτέλεσμα, 
μέχρις ότου κοινοποιηθεί στον αιτούντα η απάντηση επί 
του αιτήματος του. 

3. Επί των αιτημάτων αναστολής, ακύρωσης ή τροπο¬ 
ποίησης αποφασίζει το όργανο που εξέδωσε την απόφα¬ 
ση το αργότερο μέσα σε δέκα (10) ημέρες από την ημε¬ 
ρομηνία που θα περιέλθει η αίτηση σ’ αυτό. 

4. Σε περίπτωση χορήγησης αναστολής διαταχθείσας 
μετάθεσης, η αναστολή δεν δύναται να υπερβαίνει τους 
δύο (2) μήνες από την ημερομηνία έκδοσης της διαταγής 
αναστολής, χωρίς να δύναται να παραταθεί, 

ΚΕΦΑΛΑΙΟ Δ' 

ΑΠΟΣΠΑΣΕΙΣ - ΕΣΩΤΕΡΙΚΕΣ ΜΕΤΑΚΙΝΗΣΕΙΣ 
Άρθρο 19 
Αποσπάσεις 

1. Οι αποσπάσεις διακρίνονται σε αυτές που ενεργού- 
νται εντός Υπηρεσιών της Ελληνικής Αστυνομίας και σε ε¬ 
κείνες που γίνονται σε Υπηρεσίες εκτός αυτής. 

2. Αποσπάσεις σε Υπηρεσίες της Ελληνικής Αστυνομίας 
επιτρέπονται στις εξής περιπτώσεις: 

α. Για την αναπλήρωση κωλυόμενου βαθμοφόρου που 
διοικεί αυτοτελή Υπηρεσία και μέχρι τρεις (3) μήνες, με 
δυνατότητα παράτασης μέχρι ένα (1) ακόμη μήνα. 

β. Γ ια την ενίσχυση Υπηρεσίας προς αντιμετώπιση των 
εποχιακών αναγκών και μέχρι τρεις (3) μήνες, με δυνατό¬ 
τητα παράτασης μέχρι τρεις (3) ακόμη μήνες, εφόσον συ- 
ναινεί σ’ αυτή ο αποσπασθείς. 

γ. Για τη συγκρότηση ειδικής ομάδας δίωξης εγκλημά¬ 
των τοπικού ενδιαφέροντος (μεταβατικό απόσπασμα) και 
μέχρι έξι (6) μήνες. 

δ. Γ ια εκπαίδευση και για όσο αυτή διαρκεί. 

ε. Για σοβαρούς λόγους πειθαρχίας, όταν ενεργείται 
Ε.Δ.Ε., εντός των ορίων δικαιοδοσίας της Επιθεώρησης 
Αστυνομίας που υπηρετεί και μέχρι τη λήψη της οριστικής 


απόφασης από τα αρμόδια πειθαρχικά όργανα, με την ε¬ 
πιφύλαξη τωνδ/ξεωντου άρθρου 17 παρ. 1 εδάφ. α'του 
παρόντος. 

στ, Με αίτηση του αστυνομικού για σοβαρούς λόγους υ¬ 
γείας του ιδίου ή μέλους της οικογένειάς του και μέχρι 
δύο(2) μήνες. 

3. Οι αποσπάσεις αποφασίζονται: 

α. Γ ια τους ανωτάτους αξιωματικούς από τον Υπουργό 
Δημόσιας Τάξης, ύστερα από πρόταση του Αρχηγού της 
Ελληνικής Αστυνομίας. 

β. Γιατους Αστυνομικούς Διευθυντές και Αστυνομικούς 
Υποδιευθυντές, καθώς και τους λοιπούς αστυνομικούς, 
όταν οι τελευταίοι αποσπώνται εκτός των ορίων των Γ ενι¬ 
κών Αστυνομικών Διευθύνσεων, των Αστυνομικών Διευ¬ 
θύνσεων ή ισότιμων Υπηρεσιών, από τον Αρχηγό της Ελ¬ 
ληνικής Αστυνομίας. 

γ. Γ ια τους αστυνομικούς μέχρι και του βαθμού του Α¬ 
στυνόμου Α', από τους οικείους Διευθυντές των Αστυνο¬ 
μικόν Διευθύνσεων ή ισότιμων Υπηρεσιών, όταν η από¬ 
σπαση γίνεται μεταξύ των Υπηρεσιών δικαιοδοσίας τους. 

δ. Για τους αστυνομικούς μέχρι και του βαθμού του Α¬ 
στυνόμου Α', από τους Γενικούς Αστυνομικούς Διευθυ¬ 
ντές, όταν η απόσπαση γίνεται από μία σε άλλη Διεύθυν¬ 
ση της δικαιοδοσίας τους. 

4. Νέα απόσπαση του ιδίου αστυνομικού μετά τη συ¬ 
μπλήρωση του επιτρεπόμενου ανώτατου, κατά περίπτω¬ 
ση, ορίου απόσπασης δεν είναι επιτρεπτή πριν την παρέ¬ 
λευση έτους από την ημερομηνία λήξης της προηγούμε¬ 
νης απόσπασης. 

5. Γ ια τις αποσπάσεις αστυνομικού προσωπικού στο ε¬ 
ξωτερικό εφαρμόζονται οι διατάξεις του άρθρου 50 του 
Ν. 1481/1984. Μετά τη λήξη της απόσπασης οι αποσπώ- 
μενοι επανέρχονται στις Υπηρεσίες από τις οποίες προ¬ 
έρχονται, πριν την μετάθεσή τους στη Διεύθυνση Διε¬ 
θνούς Αστυνομικής Συνεργασίας. 

6. Απόσπαση αστυνομικού προσωπικού σε δημόσια 
(στρατιωτική ή πολιτική) Υπηρεσία του Εσωτερικού για ε¬ 
κτέλεση υπηρεσίας, αναγόμενης, αποκλειστικά στον κύ¬ 
κλο των καθηκόντων των αστυνομικών, γίνεται με απόφα¬ 
ση του Αρχηγού της Ελληνικής Αστυνομίας, με εξαίρεση 
πς αποσπάσεις που ενεργούνται κατ' εφαρμογή των δια¬ 
τάξεων του άρθρου 48 παρ. 13 του π.δ. 161/1988. Η διάρ¬ 
κεια των αποσπάσεων αυτών, εφόσον δεν ορίζεται δια¬ 
φορετικά, καθορίζεται με την ίδια απόφαση. 

7. Οι αποσπάσεις για ενίσχυση αστυνομικών Υπηρεσιών 
αεροδρομίων και αστυνομικών Υπηρεσιών σε περιοχές 
αυξημένου τουριστικού ενδιαφέροντος διατάσσονται εί¬ 
κοσι (20) τουλάχιστον ημέρες πριν από την έναρξη της α¬ 
πόσπασης. 

Άρθρο 20 

Προσωρινές - Εσωτερικές μετακινήσεις 

1 Οι προσωρινές μετακινήσεις γίνονται μόνο για την α¬ 
ντιμετώπιση έκτακτων, επειγουσών και σοβαρών υπηρε¬ 
σιακών αναγκών, διατάσσονται από τον Αρχηγό της Ελ¬ 
ληνικής Αστυνομίας, τους Γενικούς Αστυνομικούς Διευ¬ 
θυντές, τους Γενικούς Επιθεωρητές, τους Επιθεωρητές 
καιτουςΔιευθυντέςτων Αστυνομικών Διευθύνσεων για Υ¬ 
πηρεσίες της δικαιοδοσίας τους και διαρκούν όσο χρόνο 
διαρκεί η ανάγκη που τους επέβαλε, όχι όμως πέραν του 
μηνάς. 

2. Οι εσωτερικές μετακινήσεις μέσα στην ίδια αυτοτελή 

Υπηρεσία ενεργούνται οποτεδήποτε με διαταγή του προϊ¬ 
στάμενου της οικείας Υπηρεσίας, 

ΚΕΦΑΛΑΙΟ Ε' 

ΔΙΑΔΙΚΑΣΙΑ ΜΕΤΑΚΙΝΗΣΕΩΝ 
Αρθρο 21 
Φύλλο Πορείας 

1. Το Αστυνομικό προσωπικό σε κάθε υπηρεσιακή με¬ 
τακίνησή του εφοδιάζεται από την Υπηρεσία του με Φύλ¬ 
λο Πορείας, στο οποίο αναγράφεται ο αριθμός και η χρο¬ 
νολογία της σχετικής διαταγής ή έγκρισης και ο λόγος 
της μετακίνησης. 

2. Στο Φύλλο Πορείας των μετατιθέμενων αναγράφο¬ 
νται και τα ονοματεπώνυμα των μελών οικογένειας που 
τους ακολουθούν, τα οποία δικαιούνται οδοιπορικά και 
λοιπά έξοδα σύμφωνα με τις ισχύουσες διατάξεις. Στις οι¬ 
κογένειες των μετακινουμένων που δεν μετακινήθηκαν 
μαζί με αυτούς και μετακινούνται σε μεταγενέστερο χρό¬ 
νο, χορηγείται βεβαίωση από την Υπηρεσία που αυτοί υ¬ 
πηρετούσαν πριντην μετακίνησή τους, ύστερα από υπεύ¬ 
θυνη δήλωση των μετακινουμένων ότι πρόκειται για τη μο¬ 
ναδική μετάκληση της οικογένειας τους στον τόπο που 
μετακινήθηκαν αντί Φύλλου Πορείας, στην οποία ανα¬ 
γράφονται τα παραπάνω στοιχεία. 

3. Το Φύλλο Πορείας χορηγείται στους μετατιθέμενους, 
με την επιφύλαξη των ειδικότερων διατάξεων του παρό¬ 
ντος διατάγματος, κατά το χρόνο που ορίζεται στη διατα¬ 
γή μετακίνησης. Σε καμιά περίπτωση δεν επιτρέπεται να 
χορηγηθεί Φύλλο Πορείας πριν την πάροδο πέντε (5) η¬ 
μερών από την κοινοποίηση, εξαιρουμένωντων αποσπά¬ 
σεων που διατάσσονται για τις περιπτώσεις των εδαφίων 
α', ε' και στ' της παραγράφου 2 του άρθρου 19 του παρό¬ 
ντος. Όταν πρόκειται για υπόλογο διαχειριστή υλικού η 
προθεσμία πρας χορήγηση παρατείνεται κατά 15 ακόμη 
ημέρες, που δύναται να παραταθεί με διαταγή του Προϊ¬ 
σταμένου Κλάδου Διοικητικής Υποστήριξης. 

4. Αν ο μετακινούμενος Αστυνομικός ασθενήσει κατάτη 
διάρκεια του ταξιδιού παρουσιάζεται ή ειδοποιεί αμέσως 
με οποιονδήποτε τρόπο την κατά το επόμενο άρθρο του 
παρόντος διατάγματος αρμόδια Υπηρεσία, η οποία τον 
παραπέμπει εγγράφως στο γιατρό που εκτελεί την υγειο¬ 
νομική υπηρεσία της Ελληνικής Αστυνομίας και: 

α. Αν ο γιατρός γνωματεύσει ότι μπορεί να ταξιδέψει, 
τον διατάσσει να αναχωρήσει για τον τόπο του προορι¬ 
σμού του. 

β. Αν ο γιατρός γνωματεύσει ότι πρέπει να εισαχθεί σε 
Νοσοκομεία για νοσηλεία, φροντίζει για την εισαγωγή 
του, ενημερώνει με σήμα την Υπηρεσία για την οποία προ¬ 
ορίζεται ο μετακινούμενος και μετά την έξοδό του από το 
Νοσοκομείο τον διατάσσει να αναχωρήσει για τον τόπο 
του προορισμού του. 

γ. Αν του χορηγηθεί αναρρωτική άδεια, με τη διαδικα¬ 
σία, που ορίζεται από τις ισχύουσες διατάξεις για την ορ¬ 
γάνωση και λειτουργία της Υγειονομικής Υπηρεσίας της 
Ελληνικής Αστυνομίας, ενημερώνει την Υπηρεσία για την 
οποία προορίζεται και μετά τη λήξη της αδείας του τον 
διατάσσει να παρουσιαστεί στη νέα Υπηρεσία του. 

δ. Σε κάθε περίπτωση αναγράφει στο Φύλλο Πορείας, 
κάνοντας σχετική θεώρηση την ημερομηνία της άφιξης 
και της αναχώρησης από τον τόπο της ασθένειας και ενη¬ 
μερώνει την Υπηρεσία του προορισμού του για όλες τις 


σχετικές μεταβολές διαβιβάζοντας σε αυτήν και όλα τα 
σχετικά έγγραφα (ως ιατρικές γνωματεύσεις, εισιτήριο - 
εξιτήριο νοσοκομείου). Αν ο ασθενής αφεθεί ελεύθερος 
υπηρεσίας, μπορεί να παραμείνει στον τόπο που ασθένη¬ 
σε ή να αναχωρήσει αμέσως για τον τόπο προορισμού του 
εκτός αν ο γιατρός έχει γνωματεύσει ότι δεν είναι σε θέση 
να ταξιδέψει. 

5. Αν εκείνος που μετατίθεται καλείται, μέσα σε δεκαπέ¬ 
ντε (15) ημέρες από την ημέρα της αναχώρησης, ως κα¬ 
τηγορούμενος σε ποινικό δικαστήριο που εδρεύει στο 
Νομό της Υπηρεσίας από την οποία μετακινείται, ανα¬ 
στέλλεται η αναχώρησή του μέχρι να εκδικαστεί η υπόθε¬ 
ση με την επιφύλαξη των διατάξεων του άρθρου 17 του 
παρόντος. Για την αναβολή της αναχώρησης ενημερώνε¬ 
ται η προϊστάμενη Υπηρεσία και η Υπηρεσία στην οποία 
μετατίθεται. 

Άρθρο 22 

Θεώρηση Φύλλου Πορείας 

1. Τα Φύλλα Πορείαςτων μετακινουμένων αστυνομικών 
θεωρούνται για την αναχώρηση και την άφιξη ή επάνοδο 
από την αρμόδια Υπηρεσία του τόπου αναχώρησης και 
του τόπου μετάβασης. 

2. Στα Φύλλα Πορείας αυτών που μετατίθενται γίνεται 
θεώρηση στην οποία αναγράφεται η χρονολογία παρά¬ 
δοσης του Φύλλου Πορείας στον μετακινούμενο ως και η 
χρονολογία της υποχρέωσης για αναχώρηση. 

3. Οι μετακινούμενοι οφείλουν να παρουσιαστούν στην 
αρμόδια για τη θεώρηση των Φύλλων Πορείας Υπηρεσία, 
μέχρι την ΟΘ.ΟΟ’ ώρα της επομένης ημέρας της άφιξής 
τους. Οι μετακινούμενοι εντόςτου αυτούτόπου οφείλουν 
να παρουσιαστούν αμέσως και εντόςτου απολύτως ανα¬ 
γκαίου για την μετακίνησή τους χρόνου. 

4. Όταν ο μετακινούμενος αναγκαστεί να διακόψει το 
ταξίδι του για λόγους ανωτέρας βίας, οφείλει να παρου¬ 
σιαστεί στην τοπική Υπηρεσία, στην δύναμη της οποίας 
προσκολλάται μέχρι να αρθεί το κώλυμα και η οποία ενη¬ 
μερώνει με σήμα την Υπηρεσίαπροορισμούτου. Ως λόγοι 
ανωτέρας βίας Θεωρούνται ιδίως η έλλειψη ή διακοπή της 
συγκοινωνίας και η ασθένεια του μετακινούμενου. Η έλ¬ 
λειψη ή διακοπή της συγκοινωνίας βεβαιώνεται από την 
τοπική αστυνομική ή λιμενική αρχή, 

5. Δεν απαιτείται θεώρηση Φύλλου Πορείας όταν ο α¬ 
στυνομικός: 

α. Κινείται για εκτέλεση υπηρεσίας, μετά τη λήξη της ο¬ 
ποίας επιστρέφει στην Υπηρεσία του. 

β, Μεταβαίνει στο εξωτερικό με ειδική αποστολή για την 
εκπλήρωση της οποίας είναι απαραίτητη η μετάβασή του 
σε Ελληνική Διπλωματική Αρχή της χώρας μετάβασης. 
Στην περίπτωση αυτή η πραγματοποίηση της μετακίνη¬ 
σης βεβαιώνεται από τις θεωρήσεις εισόδου - εξόδου που 
γίνονται στο διαβατήριο ή στο Ειδικό Φύλλο Πορείας. Η 
μετάβαση για χώρα της Ευρωπαϊκής Ένωσης πιστοποιεί¬ 
ται με βεβαίωση της Αστυνομικής Υπηρεσίας διαβατηρια- 
κού ελέγχου της χώρας μας. 

6. Αρμόδιες Υπηρεσίες για τη θεώρηση Φύλλων Πορεί¬ 
ας είναι: 

α. Οι Υπηρεσίες από τις οποίες αναχωρούν και οι Υπη¬ 
ρεσίες για τις οποίες προορίζονται οι μετακινούμενοι. 

β. Για τους μετακινούμενους αστυνομικούς που διακό- 
πτουντο ταξίδι τους λόγω ασθένειας: 

(1) Τα κεντρικά Ιατρεία Αθηνών - Πειραιά - Θεσσαλονί¬ 
κης για την περιοχή τους. 

(2) Οι Αστυνομικές Διευθύνσεις για τις έδρες τους. 

(3) Τα τοπικά Αστυνομικά Τμήματα, Σταθμοί ή Φυλάκια 
για τις υπόλοιπες περιοχές της χώρας. 

γ. Για τους αστυνομικούς που παραπέμπονται στις επι¬ 
τροπές αναρρωτικών αδειών, το Κεντρικό Ιατρείο ή η Α¬ 
στυνομική Διεύθυνση στην οποία υπάγεται η αρμόδια ε¬ 
πιτροπή. 

δ. Για τους μετακινούμενους αστυνομικούς που διακό- 
πτουντο ταξίδι τους για άλλους εκτός ασθένειας λόγους 
ανωτέρας βίας: 

(1) Η αρμόδια κατά τόπο Διεύθυνση Αστυνομίας για την 
περιοχή των Γ ενικών Αστυνομικών Διευθύνσεων Αττικής 
και της Θεσσαλονίκης. 

(2) Οι Υπηρεσίες που είναι αρμόδιες για όσους διακό¬ 
πτουν το ταξίδι τους λόγω ασθένειας, για τις υπόλοιπες 
περιοχές της χώρας. 

Αρθρο 23 

Προθεσμία αναχώρησης 

1. Στους αστυνομικούς που μετατίθενται δίνεται προθε¬ 
σμία οκτώ ημερών για τους εγγάμους και έξι ημερών για 
τους αγάμους, για να αναχωρήσουν για τη νέα τους θέση. 
Οι έγγαμοι που μετακινούνται χωρίς την οικογένειά τους 
υπάγονται στην κατηγορία των αγάμων, ενώ οι άγαμοι 
που μετακινούνται με τα μέλη της πατρικής τους οικογέ¬ 
νειας, τα οποία συντηρούν και με τα οποία συνοικούν, 
στην κατηγορία των εγγάμων. Στους αστυνομικούς που 
αποσπώνται δίνεται προθεσμία δύο (2) ημερών για να α¬ 
ναχωρήσουν για τη νέα τους θέση. 

2. Προθεσμία για αναχώρηση δεν δίνεται στις εξής πε¬ 
ριπτώσεις: 

α. Όταν η κατά την παράγραφο 1 του παρόντος άρθρου 
μετακίνηση γίνεται σε Υπηρεσία του αυτού τόπου. 

β. Οταν ο μετακινούμενος δεν είναι υποχρεωμένος, από 
τις ισχύσυσες διατάξεις για τη διαμονή του αστυνομικού 
προσωπικού, να αλλάξει κατοικία, εκτός αν δηλώσει εγ- 
γράφως ότι θα μεταφέρει την κατοικία του στην περιοχή 
της νέας Υπηρεσίας του. 

γ. Στους εξερχόμενους από τις Σχολές της Ελληνικής Α¬ 
στυνομίας μετά από εκπαίδευση ή μετεκπαίδευση. 

δ. Σε όλες τις άλλες περιπτώσεις μετακινήσεων εκτός α¬ 
πό τις αναφερόμενες στην παράγραφο 1 του παρόντος 
άρθρου. 

3. Για τον υπολογισμό της προθεσμίας της παραγρά¬ 
φου 1 του παρόντος άρθρου δεν λαμβάνονται υπόψη η η¬ 
μέρα της παράδοσης του Φύλλου Πορείας και η ημέρα α¬ 
ναχώρησης. 

4. Η προθεσμία που δίνεται κατά την παράγραφο 1 του 
παρόντος άρθρου επιτρέπεται να χρησιμοποιηθεί από 
τον μετακινούμενο στον τόπο αναχωρήσεως ή του προο¬ 
ρισμού του, είτε ολόκληρη, είτε μέρος αυτής. 

5. Την προηγούμενη της αναχώρησης για τη νέα θέση 
τους, οι μετακινούμενοι υποχρεούνται να προσκομίσουν 
το Φύλλο Πορείας στην Υπηρεσία που το χορήγησε για να 
θεωρηθεί για την αναχώρησή τους. 

θ. Σε περίπτωση που ο μετατιθέμενος και πριν από τη 
χρονολογία έκδοσης της διαταγής μεταθέσεως είναι α¬ 
σθενής ή ελεύθερος υπηρεσίας ή ευρίσκεται στο νοσο¬ 
κομείο ή τελεί σε αναρρωτική άδεια η χορήγηση του Φύλ¬ 
λου Πορείας γίνεται μετά την άρση του κωλύματος. 

7. Σε περίπτωση που ο μετατιθέμενος μετά τη χρονολο¬ 
γία έκδοσης της διαταγής μετάθεσης ασθενήσει, εισα- 


χθεί σε Νοσοκομείο, λάβει αναρρωτική άδεια ή αφεθεί ε¬ 
λεύθερος υπηρεσίας, η εγγραφοδιαγραφή του γίνεται 
αυτοδικαίως μετά την εκπνοή της προθεσμίας προς ανα¬ 
χώρηση, εφόσον έχει χορηγηθεί το Φύλλο Πορείας. Εάν 
το Φύλλο Πορείας δεν έχει χορηγηθεί η εγγραφοδιαγρα- 
φή πραγματοποιείται την επομένη της λήξης της προθε¬ 
σμίας προς χορήγησή του, όπως αυτή ορίζεται στη σχετι¬ 
κή διαταγή. 

8. Οταν ο μετατιθέμενος δεν έχει λάβει το Φύλλο Πο¬ 
ρείας αυτό συναποστέλλεται με τα λοιπά ατομικά του έγ¬ 
γραφα στη νέα του Υπηρεσία και η περαιτέρω υγειονομι¬ 
κή του παρακολούθηση γίνεται από την υπηρεσία που 
προβλέπεται από τις διατάξεις του άρθρου 45 του 
π,δ.584/1985. 

9. Στην περίπτωση κατά την οποία ο μετατιθέμενος έχει 
χρεωθεί δημόσια είδη ή χρήματα και δεν προσέρχεται να 
τα παραδώσει πριν την εγγραφοδιαγραφή του εφαρμό¬ 
ζονται ανάλογα οι διατάξεις του άρθρου 120 του β.δ. της 
15-5-1959 «Κανονισμός Οικονομικής Υπηρεσίας Χωρο¬ 
φυλακής» (Α'-151). 

Άρθρο 24 

Αναστολή - Απαγόρευση διαταχθεισών μεταθέσεων 

1. Απαγορεύεται η έκδοση διαταγών μεταθέσεων και α¬ 
ναστέλλεται η πραγματοποίηση εκκρεμουσών μεταθέσε¬ 
ων στις εξής περιπτώσεις: 

α. Από την προκήρυξη των εκλογών (Ευρωεκλογές - 
Βουλευτικές - Νομαρχιακές - Δημοτικές) και μέχριτηνπέ- 
μπτη ημέρα από την ημερομηνία διεξαγωγής της ψηφο¬ 
φορίας. 

β. Από την 20η Δεκεμβρίου μέχρι την 10η Ιανουάριου και 
από την Κυριακή των Βαίων μέχρι την Κυριακή του Θωμά 
εκτός κι αν οι ενδιαφερόμενοι δεν ανττπ'θενται οτηνπραγ- 
ματοποίηση της μετακίνησης. 

2. Σε περίπτωση που χορηγηθεί Φύλλο Πορείας ο μετα¬ 
τιθέμενος δεν υποχρεούται στην παραλαβή του. 

Αρθρο 25 

Έξοδα μετακίνησης 

1. Οι τοποθετήσεις, μεταθέσεις και αποσπάσεις του α¬ 
στυνομικού προσωπικού πραγματοποιούνται με δαπάνες 
δημοσίου. Ειδικά γιατις αποσπάσειςτου άρθρου 19 παρ. 

2, περ. στ του παρόντος δεν καταβάλλεται δαπάνη εκ μέ¬ 
ρους του δημοσίου. 

2. Ο μετατιθέμενος δεν υποχρεούται προς αναχώρηση 
πριντου καταβληθεί η σχετική πίστωση. 

3. Κατεξαίρεση οι μεταθέσεις του αστυνομικού προσω¬ 
πικού, που δεν πραγματοποιούνται με βάση το σύστημα 
των αντικειμενικών κριτηρίων μπορεί να γίνονται και με 
δαπάνες των ενδιαφερομένων, εφόσον το επιθυμούν. 

Άρθρο 26 

Εγγραφοδιαγραφή μετακινουμένων 

1. Οι μετατιθέμενοι αστυνομικοί διαγράφονται από την 
Υπηρεσία από την οποία μετατίθενται την ημερομηνία της 
αναχώρησής τους για τη νέα τους θέση. Από την ίδια η¬ 
μερομηνία εγγράφονται στη δύναμη της Υπηρεσίας ά¬ 
σχετα από τον πραγματικό χρόνο της άφιξής τους. 

2. Για την αναχώρηση, την άφιξη και την εγγραφοδια- 
γραφή των μετακινουμένων ενημερώνονται εγγράφως οι 
αρμόδιες Υπηρεσίες σύμφωνα με τις ισχύουσες διατά¬ 
ξεις. 

ΚΕΦΑΛΑΙΟ ΣΤ 
ΤΕΛΙΚΕΣ ΔΙΑΤΑΞΕΙΣ 
Άρθρο 27 

Μεταβατικές διατάξεις 

1 Ο καθορισμόςτων κενών οργανικών θέσεων καιηκοι- 
νοποίηση των πινάκων για τις τακτικές μεταθέσεις έτους 
1997 με βάση τα αντικειμενικά κριτήρια μέχρι την 10η 
Μάίου. 

Οι αιτήσεις μετάθεσης υποβάλλονται εντός του δεύτε¬ 
ρου ΙΟημέρου Μάίου και περιέρχονται στη Διεύθυνση Α¬ 
στυνομικού Προσωπικού το αργότερο μέχρι τέλος 
Μάίου, 

Τα αρμόδια όργανα συνέρχονται και αποφασίζουν τις 
μεταθέσεις το πρώτο ΙΟήμερο Ιουλίου, εντός του οποίου 
και κοινοποιούνται. 

2. Το δεύτερο ΙΟήμερο Ιουλίου καθορίζονται οι κενες 
οργανικές θέσεις που θα πληρωθούν από τους νεοπροα- 
χθέντες Αρχιφύλακες, οι οποίοι καλούνται να υποβάλουν 
αιτήσεις εντός πενθημέρου από την κοινοποίηση. 

Τα αρμόδια όργανα συνέρχονται και αποφασίζουν μέ- 
χριτην 10η Αυγούστου. 

3. Η κοινοποίηση της απόφασης του Αρχηγού της Ελ¬ 
ληνικής Αστυνομίας για τις κενές οργανικές θέσεις των 
νεοεξερχομένων Υπαστυνόμων Β' έτους 1997 μπορεί να 
παρατείνεται κατά ένα (1) μήνα. 

4. Όσοι συμπληρώνουν τον προβλεπόμενο από τις δια¬ 
τάξεις του άρθρου 12 παρ. 6 του παρόντος χρόνο σε Υ¬ 
πηρεσίες Αλλοδαπών, αντικαθίστανται κατά το ήμισυ την 
περίοδο μεταθέσεων τρέχοντος έτους και κατά το υπό¬ 


λοιπο ήμισυ την περίοδο μεταθέσεων του επόμενου έ¬ 
τους. Κατά την αντικατάσταση προηγούνται όσοι έχουν 
τον περισσότερο χρόνο στις Υπηρεσίες αυτές. 

Άρθρο 28 

Καταργούμενες διατάξεις 

Με την έναρξη ισχύος του παρόντος διατάγματος κα- 
ταργούνται οι διατάξεις; 

1. Του Π.Δ, 44/1991 «Ρύθμιση θεμάτων μεταθέσεων α¬ 
στυνομικού προσωπικού» (Α - 24). 

2 . Των άρθρων 86,87,88 και 89τουΠ.Δ. 141/1991 «Αρ¬ 
μοδιότητες οργάνων και υπηρεσιακές ενέργειες του π ρο- 
σωπικούτου Υπουργείου Δημόσιας Τάξης και θέματα ορ¬ 
γάνωσης Υπηρεσιών» (Α'- 58). 

3. Δεν εφαρμόζονται οι διατάξεις νομοθετημάτων που 
ρυθμίζουν διαφορετικά τα αντικείμενα του παρόντος δια¬ 
τάγματος. 

Άρθρο 29 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 18 Απριλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



